
Capitolul 1. Privire de ansamblu asupra eticii în afaceri 


CAPITOLUL41. A 
PRIVIRE DE ANSAMBLU ASUPRA ETICII IN AFACERI 


1.1. CONCEPTELE DE ETICĂ ŞI MORALĂ 


Termenul de „etică” provine din greaca veche (ethos = obisnuinta, 
moravuri, caracter) şi are un dublu sens: 

a) ο disciplină ştiinţifică având ca obiect de studiu normele de 
comportament care reglementează relaţiile dintre oameni, altfel spus, 
ştiinţa despre morală, despre bine şi rău; 

b) ansamblul normelor care reglementează comportamentul oamenilor în 
societate — regulile ce trebuie aplicate în viata pentru a practica binele 
în opoziţie cu răul. 

Termenul „morală” provine din latină (mos, mores) şi se foloseşte în 
prezent într-un sens strict (normele comportamentului uman) sau în sens 
larg, când se identifică cu noţiunea de etică. 

Morala se referă la standardele de comportament după care oamenii 
sunt judecaţi, în mod particular în relaţiile cu ceilalţi. Morala reprezintă astfel 
totalitatea convingerilor, atitudinilor, deprinderilor, sentimentelor reflectate în 
principii; totalitatea normelor, regulilor determinate istoric şi social, care 
reglementează comportamentul şi raporturile dintre indivizi, precum şi dintre 
aceştia şi colectivitate. De asemenea, morala cuprinde şi fenomenele care tin 
de conştiinţa morală şi individuală, calităţile şi defectele morale, etc. 

În timp ce morala este considerată un fenomen real, ce ţine de 
comportamentul cotidian, de viata practico-spirituală reală a indivizilor şi 
colectivitatilor umane, „etica” desemnează teoria care are ca obiect de studiu 
acest fenomen real." Etica desemnează ştiinţa binelui şi a răului. 

În limbajul curent, termenul de etică se foloseşte mai ales pentru a indica 
disciplina ştiinţifică, iar termenul morală, pentru a indica normele de 
comportament în relaţiile sociale dintre oameni, precum şi raportul dintre om 
şi natură. 

Etica este o disciplină filosofică, ce-şi găseşte aplicabilitatea în toate 
domeniile vieţii sociale şi chiar economice. Primele abordări ale eticii provin 
din antichitate, de acum mai bine de 2400 de ani, etica fiind parte 
componentă a doctrinelor filosofice. Socrate, care a dezvoltat teoria eticii prin 
încercarea de a fundamenta noțiunile de bază precum bine, datorie, onoare, 
virtute, cinste, Platon, discipolul său şi Aristotel, care a întemeiat o morală 
practică — sunt nume de rezonanţă în domeniul filosofiei şi al ramurii sale, 
etica.? 

O mare contribuţie în dezvoltarea eticii normative a avut-o Immanuel 
Kant, la care etica este întemeiată pe rațiune, de fapt pe o rațiune practică, 
ce ne impune anumite legi morale, cu caracter universal. Alte contribuții 
notabile în gândirea filosofică despre morală au avut Friedrich Hegel, 
Friedrich Nietzsche, Bertrand Russel, Jean Paul Sartre şi alţii. 

Multe dintre conceptele şi metodele dezvoltate de filosofi de-a lungul 
timpului sunt azi relevante pentru etica afacerilor. Toate deciziile sunt de fapt 
compromisuri între responsabilitatea economică şi cea socială în cazul 


' Batlan, I. — Philosofia moralis. Prelegeri de etică, Editura Didactică şi Pedagogică, Bucureşti, 1997, 
pg.9 
* Bâtlan, I. — Introducere în istoria şi filosofia culturii, Editura Didactică şi Pedagogică, Bucuresti, 
2002 

firmelor, sau între aspirații şi datorii, în cazul indivizilor. Filosofia normativa 
oferă un ajutor în găsirea acestor compromisuri, dar nu te învaţă cum să 
faci.° 

Prin etică aplicată se înțelege analiza din punct de vedere moral a unor 
situatii concrete din practica sociala sau profesionala in vederea luarii unor 
decizii. În această categorie intră etica profesională, etica afacerilor şi etica 
mediului înconjurător. 

Etica profesională impune stabilirea unor reguli interne în fiecare 
profesiune, care pot lua forma bunelor ,practici’, „codurilor etice” sau 
„codurilor deontologice”. 

Etica afacerilor este o formă particulară a eticii aplicate, care se referă la 
comportamentul agenţilor economici, al angajaţilor, patronilor şi managerilor. 

Etica managementului este, de asemenea, o formă a eticii aplicate, care 
se referă la conduita şi acţiunile persoanelor cu funcţii de conducere în 
organizaţii private sau publice. Etica managementului are ca obiect 
determinarea a ceea ce este bun, corect sau just în deciziile şi acţiunile care 
afectează alte persoane. 


1.2. CE ESTE ETICA ÎN AFACERI? 


Etica în afaceri este o disciplină de studiu şi un subiect de dezbatere 
publică foarte recent. 

Ca mai toate noutăţile din ultimul secol şi etica în afaceri este o 
invenţie americană. 

Faptul că provine din America, pentru unii poate fi o garanţie de 
calitate, seriozitate şi performanţă, iar pentru alţii poate fi dovada că e un 
domeniu superficial şi imperialist. 

Etica în afaceri a luat rapid amploare în spaţiul Nord American de 
unde s-a raspândit rapid în toată lumea civilizată, mai exact în acele tari în 
care se poate vorbi de economia de piaţă şi stat de drept. 

Europenii s-au contaminat şi ei de interesul fata de etica în afaceri în anii de 
după '80. 

În România se conturează acum interesul fata de domeniu. 

Definiţie — Etica in afaceri este un domeniu care urmareşte să clarifice 
problemele de natură morală ce se ridică in mod curent in activitatea 
agenţilor economici dintr-o societate capitalistă. 

Autorul P.V.Lewis defineste etica in afaceri "acel set de principii sau 
argumente care ar trebui sa guverneze conduita in afaceri la nivel individual 
sau colectiv”. 

Dupa Lewis, etica în afaceri îşi delimitează problematica la nivelul 
normelor de comportament moral, care indica agenților economici ce trebuie 
şi ce nu trebuie să facă în activitatea lor specifică. 

Laura Nash spune că etica în afaceri "ο studiul modului în care 
normele morale personale se aplică în activitatile şi scopurile întreprinderilor 
comerciale ". 

Andrew Crane - Etica în afaceri este studiul situațiilor, activităților 
şi deciziilor de afaceriiin care se ridică probleme în legatură cu ceea ce 
e bine si rău din punct de vedere moral". 


> Hosmer, L.T. — The Ethics of Management, Irwin, Homewood, Illinois, 1987 
: Crăciun, D., Morar, V., Macoviciuc, V.,- Etica afacerilor, Editura Paideia, Bucuresti, 2005, pg.12 

1.3. CE NU ESTE ETICA? 


1.Există oameni care încercă să asocieze etica cu sentimentele, 
spunând că etica are de a face cu sentimentele noastre care ne spun ce e 
bine sau rău; etica nu e legată de anumitele stări afective, pentru că ele sunt 
schimbătoare şi nu pe deplin supuse rațiunii. 

2. Etica este diferită de religie - deşi este adevărat că majoritatea 
religiilor susțin standarde etice inalte. 

3. A te comporta etic nu e totuna cu a respecta legea; este adevărat 
că legea încorporează anumitele convingeri morale pe care le împărtăşesc 
numeroşi cetăteni ai unui stat, dar legea, ca şi sentimentele, se pot abate 
fata de ceea ce e etic. (De exemplu, legiferarea sclavagismului în sec al XIX- 
lea, în SUA). 

4. A fi etic nu trebuie confundat cu conformarea pe deplin la modelele 
de conduită acceptate în societate, pentru că uneori modelele sociale de 
comportament se pot afla în conflict cu principiile etice. 

Se poate intâmpla ca o întreaga societate să fie moralmente coruptă 
(de exemplu: Germania nazistă, România ceausista). 

În limba română, termenul de etică are cel puţin următoarele două 
semnificatii diferite: 
1.In primul rând, etica se referă la aşa numitele moravuri, cutume şi 
obiceiuri tradiționale specifice diferitelor culturi. Exemple: 

- jn lumea occidentală culoarea doliului este negrul; în orient este 
culoarea albă; 
- jn spațiul islamic este interzis consumul de alcool; în lumea creştină 
este ceva foarte răspândit. 
Pentru a nu se face confuzii terminologice, vom denumi ethos aceste 
ansambluri de cutume şi obiceiuri tradiţionale care interesează mai mult 
antropologia culturală. 
2.In al doilea rand, prin termenul de etică se înţelege ansamblul de valori şi 
norme care definesc, într-o anumită societate, omul de caracter şi regulile de 
comportare justă, demnă şi vrednică de respect, a căror încălcare e 
blamabilă şi vrednică de dispreț. 
În această acceptiune etica promovează anumitele valori precum : 


cinstea, dreptatea, curajul, sinceritatea, altruismul - încercând să facă 
respecate norme de genul : “să nu minti, “să nu furi”, “respectati-ti 
promisiunile”. 


În limba română, ansamblul acestor reguli de bună purtare semnifică — 
morala, iar conduita omului care aspiră să trăiasca potrivit unor idealuri şi 
principii cat mai înalte semnifică -- moralitate. 


1.4. NOȚIUNEA DE ETICĂ PROFESIONALĂ 


Strâns legat de etica afacerilor, apare şi noțiunea de etica profesională. 
Ea este utilizată de cele mai multe ori pentru a desemna nu atât o ramură a 
teoriei etice, cât mai ales un cod moral al unor oameni care aparţin unei 
profesii anumite. Spre exemplu, “Jurământul lui Hippocrate”, “ Codul etic al 
notarului” etc. 

Etica profesională este determinată de particularitatile specifice ale unor 
profesii, de interesele corporative, de cultura profesională etc. Oamenii ce 
îndeplinesc funcţii profesionale similare sau identice îşi elaborează norme 
specifice şi se asociază în baza unor principii de solidaritate profesională în 
stare să păstreze reputaţia grupului profesional dat. 

În cadrul fiecărei profesii există problemele sale morale specifice, dar 
dintre toate profesiile pot fi remarcate o grupă specială, şi anume acelea a 
căror obiect este omul. Etica profesională are importanţă deosebită acolo 
unde reprezentanţii unei profesii anumite, în virtutea specificului activităţii, se 
găsesc într-o comunicare permanentă cu alti oameni, ce poate avea o 
influență asupra lumii lor interioare, asupra destinului omului, asupra 
interacțiunilor morale. Astfel sunt etica învățătorului, medicului, judecătorului, 
cercetatorului, etica managementului etc. 

Etica medicală cere ca să fie întreprins totul pentru a ocroti şi salva 
viata pacientului, indiferent de dificultăţi si chiar propria securitate, să fie 
respectat principul confidentialitatii a tot ceea ce pacientul îi spune medicului 
şi, în niciun caz, medicul nu trebuie să contribuie la moartea pacientului. 
Etica pedagogică îl obligă pe pedagog să respecte personalitatea elevului şi 
să manifeste fata de el o exigenta corespunzatoare, să se îngrijească de 
credibilitatea morală a pedagogului în societate. Etica cercetătorului include 
cerința slujirii dezinteresate a adevărului, toleranţă fata de alte teorii şi opinii, 
inadmisibilitatea plagiatului în orice formă sau falsificarea premeditată a 
rezultatelor cercetărilor ştiinţifice. 

Etica managementului determină ceea ce ce este drept, corect sau just 
în deciziile şi acţiunile care îi afectează pe alţii şi depăşeşte sfera 
problemelor corupției, furtului sau înşelăciunii. Ea se concentrează pe natura 
relaţiilor interumane cu angajații, cu clienţii, cu creditorii, cu distribuitorii sau 
cu membrii comunității în care îşi desfăşoară activitatea ο firmă." 

Etica profesională este totalitatea regulilor de conduită ale unei grupe 
sociale anumite ce asigură caracterul moral al interactiunilor determinate sau 
însoțite de activitatea profesională şi, concomitent, o ramură a ştiinţei ce 
stdiază specificul manifestării moralei în diverse tipuri de activitate. ° 


1.5. ABORDĂRI ALE ETICII 


În contextul diferitelor modele culturale şi în baza literaturii filosofice pot fi 
evidenţiate mai multe concepții privind etica de afaceri, cărora le corespund 
abordări specifice de management.’ 

a) Abordarea utilitaristă 

Utilitarismul a fost fundamentat în plan filosofic de Jeremy Bentham 

(1748-1832), care afirma că pentru ființa umană este bun ceea ce produce 
plăcere; prin urmare drept şi moral este ceea ce maximizează plăcerea şi 
reduce suferința. Friederich Nietzche a calificat această concepţie drept „a 
pig philosohy”. 
Finalitatea utilitarismului este să asigure „maximum de bine pentru maximum 
de persoane”; ca atare, deciziile trebuie să fie luate exclusiv în funcţie de 
consecintele lor. De exmplu, în abordarea utilitaristă, un manager poate 
aprecia că este justificată concedierea a 20% din personal din întreprinderea 
sa pentru că acest lucru va duce la creşterea rentabilitatii firmei si 
consolidarea sigurantei locului de munca pentru cei 80% rămaşi, acesat fiind 
şi în interesul acţionarilor. 

b) Abordarea deontologică 

La baza acestei abordări stă concepţia despre morală a lui Immanuel 
Kant (1724 -- 1804), care pune ideea de datorie şi dreptate înaintea 
problemei binelui. Se postulează că oamenii au anumite obligaţii morale 


` Tigu, G. — Etica afacerilor in turism, Editura Uranus, Bucuresti, 2003, pg. 7 

6 Capcelea, V. — Etica, Editura Arc, Chişinău, 2003, pg.42-43 

i Popa, I., Filip, R. — Management international, Editura Economica, Bucureşti, 1999, pg. 251-254 

imanente şi că acestea sunt universale, adică aplicabile oricui. Pentru Kant, 
legea morală îşi găseşte expresia sintetică în Imperativul Categoric: „Poartă- 
te astfel, încât conduita ta să poată deveni lege universală”, cu alte cuvinte 
să fie posibilă consacrarea comportamentului individului în normă socială. 
Abordarea deontologică se transpune în domeniul managementului în cerința 
respectării şi protejării drepturilor individuale, incluzând dreptul la viata 
personală, libertatea de conştiinţă şi de expresie, tratamentul just. De 
exemplu, este vorba de protejarea dreptului angajaţilor din firmă de a informa 
organele de conducere şi de a aduce la cunoştinţa opiniei publice cazurile de 
violare a normelor etice sau a legilor de către patroni. 

c) Abordarea în termenii dreptății sociale. 

Fata de abordarea utilitaristă, vizând promovarea binelui majorităţii şi 
stimulând performanța economică individuală şi abordarea deontologică, 
care impune respectarea unor norme morale intrinseci condiției umane, 
abordarea în termenii dreptăţii sociale priveşte binele din perspectiva 
societăţii ca întreg, a cerințelor prezervării păcii sociale. Îşi are rădăcinile în 
curente filosofice din diferite epoci ale omenirii — textele aristotelice, teologia 
creştină, iluminismul, dar şi teoriile socialiste- taote acestea plecând de la 
ideea că dreptatea este „prima virtute a instituţiilor sociale, aşa cum adevărul 
este prima virtute a sistemelor de gândire”. De aici vine necesitatea 
respectării corectitudinii şi impartialitatii în aplicarea regulilor morale la nivel 
social sau organizational. Astfel, un act poate fi considerat ca ,drept” sau 
„just sau ,corect” daca el conduce la o mai mare cooperare între membrii 
societății. 

d) Confucianismul 

Abordările precedente poartă amprenta culturii în cadrul căreia au fost 
elaborate — cea occidentală. În studii mai recente se evidentiaeza 
caracteristicile $i specificul abordării orientale:  confucianismul/ 
postconfucianismul. 

În ceea ce priveşte etica orientală, se face distincţie între confucianismul 
clasic, care a reprezentat suportul sistemelor feudale οἱ al birocratiilor 
imperiale şi postconfucianismul, ce reprezintă temeiul filozofic şi etic al 
strategiei de afaceri şi al managementului firmei în Extremul Orient. 

Principiile confucianismului clasic sunt: 

a) promovarea armoniei şi echităţii, ca imperative ale condiţiei umane; 

b) cultivarea virtuţilor de bază: înțelepciunea, curajul, fidelitatea, 

loialitatea, buna credinţă; 

ο) respectul ierarhic în relaţiile sociale: stăpân -- servitor, tată -- fiu, 

soț- soție, frate mare — frate mic. 

În schimb, perceptele postconfucianismului au relevanţă directă pentru 
management şi viata de afaceri. În primul rând, principiile armoniei şi justiţiei 
se transpun în etica afacerilor prin mentalitatea comunitară, care exprima 
credinţa că personalul unei firme formează o mare familie, iar şeful are în 
principal, funcţii paternaliste. În al doilea rând, supunerea şi ascultarea loială, 
expresii ale respectului ierarhic, sunt confirmate ca valori centrale în etica 
profesională şi de management. În al treilea rând, promovarea profesională 
tine de loialitatea personală şi de vechimea în munca. 


1.6. DE CE ESTE IMPORTANT SĂ STUDIEM ETICA AFACERILOR? 


Orice întreprindere are o anumită responsabilitate în plan economic şi 
social; acest punct de vedere este împărtăşit în prezent de toţi actorii lumii 
afacerilor. Dar măsura în care această responsabilitate se împarte între cele 
două planuri — economic şi social — este percepută în mod diferit. 

În ceea ce priveşte latura economică, se vorbeşte în principal despre 
două abordări: 

1. Abordarea clasică susţine teza că firmele există pentru a aduce 
beneficii proprietarilor sau pentru a reduce costurile de tranzacţie. Printre 
reprezentanții acestei abordări se numără şi laureatul Nobel Milton Friedman. 
ΕΙ pleacă de la premisa ca în prezent cei mai multi manageri sunt angajaţi ca 
profesionişti, adică ei nu deţin în proprietate afacerea respectivă; ca atare, 
principala lor răspundere este de a gestiona afacerea astfel încât să 
maximizeze beneficiile proprietarilor, acţionarii. lar acţionarii au, după 
Friedman, o singură preocupare: rezultatele financiare. 

2. Abordarea socio— economică consideră că maximizarea profitului este 
a doua prioritate a unei companii; prima este asigurarea supraviețuirii firmei. 
lar aceasta presupune urmărirea unor scopuri mai largi decât simpla 
maximizare a profitului. În acest sens se aduc mai multe argumente: 

o În primul rând, societăţile sunt persoane juridice înregistrate într-o 
anumită tara şi trebuie să se conforme cadrului legal şi climatului 
de afaceri din tara în care operează. Ele nu sunt, prin urmare, 
entități independente, responsabile numai fata de acţionari; 

o In al doilea rând, orizontul de timp al existenței firmei nu este 
termenul scurt, aşa cum ar rezulta din abordarea clasică. 
Susţinătorii concepţiei socio-economice consideră că managerii 
trebuie să asigure maximizarea rezultatelor financiare pe termen 
lung; în acest scop, ei trebuie să accepte anumite obligaţii sociale 
(ca nepoluarea, neînşelarea clienţilor, etc.) şi costurile ce le sunt 
asociate; 

o in al treilea rând, practica firmelor moderne arată că acestea nu 
mai sunt instituţii economice „pure; ele se implică în politică, 
activităţi culturale şi sportive, sprijină autorităţile naţionale şi locale. 

Unul dintre cei mai renumiţi oameni de afaceri din Japonia, Konosuke 
Matsushita, autorul mărcii Panasonic, vorbeşte nu de responsabilităţi, ci de 
misiunea socială a firmei şi arată că „Misiunea industriaşului este să învingă 
sărăcia, să elibereze societatea în general de mizerie şi să-i aducă 
bunăstare. Afacerile şi producția au scopul de a îmbogăţi nu numai 
magazinele sau fabricile firmei respective, ci întreaga societate”. 

Responsabilitatea socială este definită ca fiind obligaţia fermă a unei 
organizații, dincolo de obligaţiile legale sau cele impuse de restricțiile 
economice, de a urmări obiective pe termen lung care sunt în folosul 
societății. 

În cazul în care firma caută să evalueze ceea ce este bun sau rău 
pentru societate pe termen lung şi acţionează în consecinţă se poate spune 
că ea adoptă o conduită de responsabilitate socială. Responsabilitatea 
socială implică şi faptul că firma se consideră răspunzătoare nu numai fata 
de proprietari, cum susţine abordarea clasică, ci fata de toţi cei interesaţi sau 
afectați de activitatea firmei: angajaţi, clienţi, furnizori, creditori, agenții 
guvernamentale, comunitățile gazdă, opinia publică. 

În acest sens, obligaţiile etice ale unui manager ar fi: 

1. faţă de acționari: gestiune corectă, loialitate, informare, 
transparenţă, confidentialitate; 

2. fata de angajaţi : remunerare echitabilă, dezvoltare profesională, 
respectul vieţii personale, respectul dreptului la petiție; 

3. fata de clienţi: produse/servicii de calitate, garantarea siguranţei 
în utilizare, informare; 

4. fata de comunitate: protejarea mediului, contribuţie la solutionarea 
problemelor sociale, respectarea diversităţii culturale. 

Etica afacerilor este esenţială pentru succesul pe termen lung al 
activităţii. Acest adevăr este probat atât din perspectiva macroeconomică, cât 
şi din cea microeconomică. 

La nivel macroeconomic, etica afectează întregul sistem economic; 
comportamentul imoral poate distorsiona piața, ducând la o alocare 
ineficientă a resurselor. Sistemul pieţei globale, acceptat de majoritatea 
țărilor ca fiind o cale mai eficientă de alocare a resurselor interne decât 
izolarea economică, trebuie să îndeplinească unele condiții: 

e dreptul de a poseda şi de acontrola proprietatea privată; 

ο libertatea de alegere în cumpărarea şi vânzarea de bunuri şi 
servicii; 

e liberul acces la informaţii corecte privind aceste bunuri şi 
servicii. 

Astfel, etica joacă un rol important în menţinerea acestor condiţii, care 

asigură eficienţa şi satisfacția cumparatorilor.® 

Din perspectiva microeconomica, etica este asociata cu increderea. 
Etica este necesară, dar nu suficientă, pentru a câştiga încrederea 
furnizorilor, clienţilor, comunităţii, angajaţilor. Încrederea înseamnă 
micşorarea riscului asumat. Încrederea bazată pe experienţa bunelor relaţii 
cu alti oameni, firme, grupuri, va asigura protejarea drepturilor şi intereselor, 
deci, riscul va fi mai mic. 

Încrederea şi bunele relaţii ale firmei au în vedere următoarele 
categorii de relații: 

ο relațiile cu furnizorii: furnizorii sunt parteneri de afaceri foarte 
importanţi, direct afectați de deciziile organizaţiei; încrederea se 
câştigă prin respectarea obligaţiilor de către fiecare parte şi prin 
minimizarea surprizelor de orice fel; 

ο relațiile cu consumatorii. orientare către nevoile clientului şi 
vânzarea de produse/ servicii de calitate; informare corectă în 
legătură cu produsele vândute 

ο relațiile cu angajații. încrederea trebuie acordată atât şefilor cât şi 
subordonatilor; un climat de încredere duce la o mai bună 
comunicare, la loialitate, la reducerea conflictelor de muncă; 

În țările occidentale, salariaţii cei mai buni încep să fie atraşi nu numai 

de mărimea salariilor si bonificatiilor ci tot mai mult de satisfacția intrinsecă a 
muncii lor, posibilităţile de perfecționare profesională şi calitatea morală a 
celor care îi angajează. 

Totodată, consumatorii în țările occidentale au început o mişcare de 
boicotare a produselor scoase pe piaţă de firme care stârnesc dezaprobarea 
publicului, pentru că folosesc tehnologii poluante sau exploatează forța de 
muncă extrem de ieftină din lumea a treia. 

Odată cu explozia pieţelor de capital şi a operaţiunilor bursiere, tot mai 
multi oameni devin acţionari ai firmelor cotate la burse, iar curentele de 
opinie civic militante încep sa îşi facă simțită influenţa în definirea strategiilor 
manageriale. Mişcarea ethical investment, promovând investiţiile morale, 
sancţionează companiile a căror conduită în afaceri ridică semne de 
întrebare, prin refuzul susținătorilor ei de a investi în acțiunile acestora, oricât 
de importante ar fi dividendele pe care s-ar putea conta. Atât în SUA cât şi în 
Marea Britanie investitorii institutionali au început să nu mai susţină firmele 
cu o proastă reputație.” 


* Tigu, G. — Etica afacerilor in turism, Editura Uranus, Bucuresti, 2003, pg. 21-27. 
Crăciun, D., Morar, V., Macoviciuc, V.,- Etica afacerilor, Editura Paideia, Bucuresti, 2005, pg. 18 

Creşterea interesului fata de etica în afaceri este determinată şi de 
schimbarea naturii înseşi a afacerilor în contextul ultimelor decenii, în care a 
luat o amploare evidentă procesul de globalizare. Firmele comerciale devin 
din ce în ce mai internaţionale, mai complexe şi mai dinamice şi, în 
consecinţă, apar noi probleme legate de diferenţierea criteriilor de 
corectitudine morală, în contexte culturale diferite. 

CAPITOLUL 2. 
NORMELE MORALE 


2.1. CE SUNT NORMELE? 


O normă este un model de acţiune care trebuie aplicat în anumite 
împrejurări. 

Fiecare normă oferă un tipar comportamental abstract ideal pentru un gen 
specific de acțiune care lasă deoparte aspectele accidentale si 
nesemnificative ale contextului social, reliefând lucrurile importante care 
trebuie înfăptuite sau evitate. 

Un model normativ trebuie să fie asumat de individ în mod conştient. Din 
acest motiv reflexele automate, stereotipurile şi orice fel de obignuinta bună 
sau rea, care au fost dobândite fără voie şi pe nesimţite de către subiect, nu 
aparțin domeniului normativ. 

De asemenea, o normă este un comportament individual ce are însă o 
semnificaţie şi o valabilitate supraindividuală. Fiecare individ are propriile 
sale reguli de comportament dar nici una dintre aceste reguli personale nu e 
o normă, deoarece ele nu contează ca modele sociale de comportament 
adoptate şi respectate de către un număr mare de oameni. 

De asemenea, individul se poate conforma în mod conştient unei norme 
numai daca aceasta e enunțată explicit ca model supraindividual de 
comportament. 

Norma este o regulă de comportament având valabilitate 
supraindividuala, explicit enunțată la nivelul conştiinţei colective ca 
standard de conduită deliberat, acceptat si respectat de către indivizi. 

După cum remarcă filozoful român T. Catineanu, “normele morale sunt 
enunturi prescriptive, prin care se indică ce trebuie să facă sau să nu facă, 
respectiv cum trebuie să fie sau să nu fie subiectul conştient în situații 
repetabile, pentru ca manifestarea sau felul său de a fi să fie apreciate ca 
bune şi nu ca rele." 

Orice normă se adresează unui agent liber care poate să facă anumite 
lucruri fără a fi nevoit să le facă, prin urmare o normă raţională are menirea 
să determine agentul liber să se conformeze unui anumit model de acţiune, 
deoarece acest model e socialmente dezirabil, dar nu e întotdeauna urmat în 
mod spontan de către toti indivizii. 

Viaţa socială necesită un sistem de comportamente individuale uniforme, 
standardizate, fără de care coerenţa şi continuitatea societăţii nu ar fi 
posibile. 

Modelele normative încorporează o îndelungată experienţă colectivă ce 
nu poate fi transmisă indivizilor prin ereditate, ci numai prin educaţie. 

Astfel, principala funcţie a normelor e socializarea indivizilor. 

Ca reguli de acţiune, normele urmăresc să instituie o anumită uniformitate 
şi predictibilitate a comportamentelor individuale, determinandu-i pe oameni 
să îsi autoguverneze conştient şi de bunăvoie propria viaţă, în acord cu 
anumite standarde sociale. 

Psihosociologii au dovedit experimental faptul ca în toți oamenii există 
o puternică înclinaţie de a se conforma opiniilor şi tiparelor comportamentale 
ale majorităţii. 


10 Cătineanu, T. — Elemente de etică, Editura Dacia, Cluj-Napoca, 1982,vol.I. pg.87 

2.2. STRUCTURA NORMELOR 


Normele morale sunt clasificate în trei tipuri :generale, particulare şi 
speciale. 

Normele generale, sau universale, sunt proprii tuturor colectivitatilor 
umane, au o mare durabilitate în timp şi reglează toate tipurile de relații şi de 
activităţi umane. Astfel de norme, în expresia lor pozitivă, sunt: “Fii sincer!”, 
“Fii generos Ι”, “Fii curajos !”, Fii recunoscator!”, “Fii loial”, “Fii drept!” etc. 

Normele particulare sunt acele norme ce se adresează unor grupuri 
sau colectivităţi determinate, ele posedă o anumită variaţie în timp, reglând 
relaţii sau activităţi particulare. În cadrul lor se înscriu normele privind viata 
de familie, normele morale ale muncii, normele privind diverse activităti 
profesionale, ce îşi elaborează etci particulare: “etica cercetării”, “etica 
medicală” etc. 

Normele specifice se adresează unor grupuri rstrânse sau vizează 
relaţii şi manifestări cu totul specifice sau ocazionale. Spre exemplu, normele 
vieţii de la curțile împărăteşti, normele de protocol, normele decomportare 
civilizată în lume şi societate. 

Respectarea normelor morale este asigurată de forța opiniei publice, 
de convingerile interioare ale personalităţii ,ce se întemeiază pe 
reprezentările adoptate de societate cu privire la bine şi rău, echitate şi 
inechitate, virtute şi viciu etc. 

Normele sunt constituite din următoarele elemente: 

1.Primul element, fără de care acestea nu ar putea fi intelegibile si 
comunicabile, este expresia lor normativă. La rândul lor, expresiile 
normative se caracterizează prin două componente, mai mult sau mai puţin 
independente : 


m prin conținutul normei — modelul comportamental pe care il 
propune şi îl solicită norma; ex.:” Respecta-ti păriții”, "Să nu iei viata 
altuia” etc. 


m prin forma lor, expresiile normative dau conţinutului normei anumite 
precizări foarte importante; forma expresiei normative indică, pe de o 
parte, forța (tăria) normei. În acest sens, trebuie să distingem: 

e normele categorice (“sa nu furi”), care solicită imperativ sau 
neconditionat un anumit comportament; 

e normele ipotetice (“daca vrei sa-ti pastrezi sănătatea, evita 
excesele si viciile”), care doar recomandă un anumit 
comportament, regula impunându-se numai cu condiţia 
acceptării de către individ a unui anumit scop. O normă 
categorică ignoră circumstanţele particulare, pe când o normă 
ipotetică se aplică doar în anumite imprejurări, în funcţie de 
scopurile pe care şi le asumă în mod liber şi independent 
individul. 

Forma expresiei normative indică totodată şi caracterul normei, care 
poate fi comparat analogic cu simbolurile matematice “+”, “-“ şi “Ὁ”. 
După caracterul lor, expresiile normative pot fi: 

e obligaţii, care impun individului să facă un anumit lucru -- ex.: 
“spune adevărul!” 

e interdicții sau prohibiti, de ex.: “Să nu furi!, care solicită 
individului să se abţină de la comiterea anumitor fapte; 

ο permisiuni, de ex.: “Poti să nu autoacuzi.”, care îngăduie 
individului să adopte anumite comportamente în funcţie de 
interesele si preferinţele sale. 

2. Autoritatea normativă, reprezintă acea putere sau instanță care 
emite o normă având capacitatea să impună indvizilor respectarea ei fie prin 
persuasiune fie prin recurs la forță. 

Autoritate poate fi: 

e denominata — în cazul în care se face cunoscută şi acționează 
la vedere (Poliţia, Parlamentul); 

e anonimă — atunci când forța este invizibilă, dar cât se poate de 
activă, fie că e vorba de o presiune difuză, dar de loc 
neglijabilă, cum se întâmplă în cazul moravurilor şi obiceiurilor, 
fie că avem de a face cu cerinţe vitale sau spirituale care 
impun oamenilor să adopte un anumit comportament în 
vederea adaptării lor fata de legile naturii si ale societatii. 

3.Subiectul normei este acea clasă de indivizi cărora li se adresează 
autoritatea normativă cerându-le sau fortandu-i să urmeze un anumit model 
de comportament. În unele cazuri subiectul normei este, explicit sau tacit, 
precizat, atunci când autoritatea normativă se adresează unei categorii de 
indivizi.(ex. “Locuri rezervate pentru personae cu handicap”). Alteori, 
subiectul normei este neprecizat, atunci când norma se cere respectată de 
către oricine, fără excepţie (“Fumatul interzis!”). 

4.Domeniul de aplicaţie a normei — reprezintă clasa de situații sau de 
contexte practice în care autoritatea normativă cere subiectului să adopte un 
anumit model de comportament. De ex.: “În caz de pericol trageţi semnalul 
de alarmă!” 

5.Sanctiunile. Orice normă efectivă e susţinută şi întărită de anumite 
sancţiuni: consecinţele favorabile ori nefavorabile pentru subiectul acțiunii 
normate, care decurg, în conformitate cu avertismentele si prevederile 
autorităţii normative, din încalcarea/ aplicarea regulii de acțiune. 

Sanctiunile premiale recompensează aplicarea normei, pe când cele punitive 
pedepsesc încălcarea ei. 

Utilizând aceste conceptualizări ale componentelor necesare, ce nu pot 
lipsi din alcătuirea normelor în general, vom încerca să caracterizăm normele 
morale, delimitând atributele proprii moralității în raport cu alte reglementări 
normative, cu care normele morale sunt adesea confundate. Una dintre cele 
mai frecvente confuzii se face între normele morale si moravurile care 
definesc ethos-ul unei comunități culturale. 


2.3. RELEVANTA ETICĂ A MORAVURILOR 


Tăria moravurilor unei societăţi e dată de firescul lor, impus de 
continuitatea tradiţiei. Cu cât o societate este mai tradiționalistă şi mai 
conservatoare cu atât sporeşte în conştiinta oamenilor iluzia că obieceiurile 
sunt veşnice, făcând parte din ordinea de neschimbat a lumii. 

De reţinut este faptul ca obiceiurile conservate de tradiţie nu se sprijină pe 
argumente raţionale şi nu sunt asumate printr-o decizie deliberata. Ele sunt 
aşa cum au fost dintotdeauna si, numai pentru că sunt, ele trebuie 
respectate. 


1! Crăciun, D., Morar, V., Macoviciuc, V.,- Etica afacerilor, Editura Paideia, Bucureşti, 2005, pg. 59- 
61 

Între moravurile si obiceiurile tradiționale ale unei societăți, pe de o 
parte, şi morala — ca obiect de studiu al eticii, pe de alta parte, există câteva 
deosebiri importante: 

1. - morala si moralitatea se întemeiaza pe libertatea individului de 
a decide asupra modului său de viata, în timp ce cutumele 
tradiționale sunt date şi impuse individului ca nişte modele 
aduse în actualitate de cursul istoriei. 

2. — spre deosebire de obiceiuri, care se susțin numai prin 
prestigiul tradiției, chiar dacă uneori sunt cu totul de neînțeles, 
regulile morale se susțin cu argumente raționale; 

3: — Obiceiurile si moravurile sunt întotdeauna particulare, specifice 
unui anumit climat cultural şi unei anumite perioade istorice, 
caracterizând individualiatea unei comunităţi umane, regulile 
morale au o pretenţie de universalitate, iar unele dintre ele chiar 
şi sunt universal valabile. 

Morala şi moralitatea, ca obiect de studiu al eticii, se situează pe un 
alt palier existential decât moravurile şi obiceiurile, ceea ce nu înseamnă că 
acestea din urmă nu joacă un rol etrem de important în definirea climatului 
moral specific al unei societăți. 


2.4. REGULI MORALE SI PORUNCI RELIGIOASE 


Mulţi oameni, mai mult sau mai puţin credincioşi, sunt convinşi că 
fără credinţă, morala dispare sau se alterează grav. 

Şi totuşi, o serie de fapte uşor observabile în lumea contemporană 
contrazic acest postulat al dependenţei unilaterale a moralității fata de 
credinţa religioasă. 

Există oameni care cred în Dumnezeu, ceea ce însă nu-i împiedică să 
păcătuiască, abătându-se prin ceea ce gândesc, spun si fac de la poruncile 
divine. Pe de altă parte există oameni care nu cred în Dumnezeu şi care 
dovedesc totuşi o înaltă probitate morală. 

Între poruncile religioase şi normele morale există următoarele 
deosebiri: 

1.Autoritatea poruncilor religioase e exterioară individului, forța sau 
instanța care solicită un anumit comportament e voinţa divină, a cărei măreție 
de neînțeles sfidează raţiunea umană. Autoritatea normelor morale e 
conştiinţa lăuntrică a individului, voinţa lui autonomă care se supune propriei 
deliberări şi evaluări raţionale a valorii deciziilor sale şi a consecinţelor ce 
decurg din acestea. 

2.Subiectul poruncii religioase e credinciosul, adeptul unei anumite 
confesiuni. De ex. israelitului îi este îngăduit de către Talmut să dea bani cu 
camătă, dar nu şi să mănânce carne de porc; creştinul are voie să mănânce 
carne de porc, dar nu are voie să dea bani cu camătă, la fel şi musulmanul, 
nu poate mânca carne de porc. Catolicii nu au voie să divorțeze, iar 
papalitatea consideră avortul ca pruncucidere, pe când protestanții au voie 
să divorțeze şi să practice contraceptia. În pretinsa lor universalitate, normele 
morale, vizează omul în general, întrucât aceştia îşi merită demnitatea şi 
împlinirea ființei sale. Sub aspect moral nu consumul de alcool sau de 
anumite alimente este în sine blamabil, ci excesul de mâncare sau de 
băutură precum şi orice fel de lăcomie. Moralmente divorțul e in sine un eşec 
al partenerilor de viata şi orice decizie de despărțire luată cu uşurinţă este 
blamabila ; dar dacă menţinerea unei căsătorii are consecințe degradante 

pentru unul din soți sau pentru amândoi, ca şi pentru copii, atunci divorțul 
este o soluție care se impune. 

3.Sanctiunile poruncilor religioase se produc în viziunea credincioşilor 
mai ales în viata de apoi, recompensele şi pedepsele morale aparțin în 
totalitate lumii pământeşti, fie că vin din partea celorlalți, fie că sunt 
administrate de vocea interioară a propriei conştiinţe. 


2.5. REGULI MORALE ŞI PRESCRIPTII JURIDICE 


Există diferente între regulile morale si prescriptiile juridice: 

1. Autoritatea care impune prescriptia legală e ca şi Dumnezeu — 
heteronoma (exterior individului), dar spre deosebire de Fiinţa Divina aparține 
lumii pamantesti, fiind vorba întotdeauna de o instituţie administrativă, poliţie 
sau juridică (ex. Parlamentul, Guvernul, Preşedinţia). Prescriptiile instituite de 
puterea legiuitoare sunt apărate şi impuse la nevoie prin forța, de către 
poliție, tribunale, prefectură. Dimpotrivă, norma morală e autonomă, fiind 
respectată întrucât individul este el însuşi convins de propria rațiune şi 
voința, de valabilitatea ei universală. 

2. Subiectul prescriptiilor juridice e întotdeauna circumscris în limitele 
grupului de supuşi ai anumitor autorităţi instituţionale. În schimb, subiectul 
normei morale este întotdeauna generic: nimeni nu are dreptul şi nu e bine 
să fure, indiferent care ar fi prevederile legale în tara în care trăieşte. 

3. Deosebirea cea mai accentuată apare între sancțiunile juridice şi 
cele morale. De regulă prescriptiile juridice nu prevăd sancțiuni premiale, ci 
numai punitive (pedepse). Respectul legii nu e răsplătit, întrucât reprezintă o 
îndatorire sau o obligaţie. Cel mult se poate spune că respectarea legii 
atrage după sine o recompensă indirectă întrucât conferă cetățeanului corect 
dreptul de a beneficia de protecţia statului în exercitarea libertăţilor sale. 
Nimeni nu se aşteaptă la o recompensă din partea autorităţilor pentru faptul 
că nu a furat, nu a minţit, în schimb sfera dreptului abundă de pedepse 
pentru cei care încalcă legea. 

Aceste sancțiuni punitive sunt cel mai adesea de natură fizică sau 
materială: amenzi, confiscări, privare de libertate. In sfera moralității lucrurile 
nu stau asa: pe de o parte comportamentul moral atrage după sine 
deopotrivă sancțiuni  premiale precum lauda, respectul, admiraţia, 
recunoştinţa celorlalți sau sancţiuni punitive: disprețul. Pe lângă aceste 
recompense venite din afară, cele mai puternice sancţiuni morale sunt cele 
care vin din interiorul individului, ele sunt de natură psihică şi spirituală; cel 
care a greşit se pedepseşte singur prin regret, ruşine sau remuşcare din care 
se naşte dorința de a nu mai repeta aceleaşi greşeli. 

4. Forma expresiilor normative poate fi folosită atunci când vrem să 
distingem regulile morale de prescriptiile juridice. De cele mai multe ori o 
interdicţie legală e dublată de o interdicţie morală, dar nu şi invers. “Să nu 
furi” sau “să nu ucizi” sunt deopotrivă interdicții legale şi morale, însă “nu fii 
lacom” şi “nu fi leneş” sunt prohibilii morale, care nu au echivalent în plan 
juridic. Insă deosebirea cea mai importantă constă în faptul că acolo unde 
legea emite numai o interdicţie, morala adăugă o datorie sau o obligaţie ce 
nu pote fi impusă prin autoritatea exterioară a legii, ci numai de trăirea 
launtrică a fiecărui individ. Morala îţi cere ca şi legea sa nu furi, să nu minti, 
să nu ucizi, dar numai morala îţi cere să fii generos, altruist. Nu este deajuns 
să nu minți, un individ moral se simte dator să spună adevărul, chiar dacă 
prin aceasta îşi asumă anumite riscuri. Legea spune să nu ucizi, dar morala 
iti cere sa faci totul pentru a salva o viata. 

Distincția între normele morale şi prescriptiile juridice e deosebit de 
importantă în lumea afacerilor. Mulţi oameni consideră că singura obligaţie a 
unui om de afaceri onest este aceea de a respecta legile în vigoare, corolarul 
fiind că orice decizie managerială care urmăreşte maximizarea profitului în 
limitele legii este nu numai legitimă, ci chiar obligatorie din punct de vedere 
moral. Lucrurile nu stau aşa. In primul rând însăşi decizia de a respecta 
legea e de natură morală, însă oricât de bune pe hârtie, legile devin 
ineficiente într-un climat social al cărui ethos (moravuri, cutume, obiceiuri) 
cultivă sau încurajează necinstea şi corupţia. Ceea ce se întâmplă astăzi în 
România evidenţiază acest aspect. 

Normele juridice ca atare sunt supuse judecării morale.Unele 
prescriptii legale, sunt de-a dreptul imorale. Sclavia negrilor din SUA a fost 
multă vreme consacrată legal, pâna ce progresul moral al societăţii 
americane a impus abolirea ei. 

Pe de altă parte, în unele situaţii legea poate fi mai progresistă decât 
ethosul predominant la un moment dat într-o societate. De exemplu, sunt tari 
care au legiferat clonarea, consumul anumitor droguri, eutanasierea , dar 
mare parte a cetățenilor resping aceste noi libertăți. 

Esenţial este că într-o societate democratică respectul fata de lege este 
o valoare morală de importanţă decisivă. O lege proastă sau anacronică se 
cere schimbată prin metode constituţionale, dar până la modificarea ei 
trebuie respectată aşa cum este, căci forța legii este mai importantă decât 
orice eventuale inconveniente ale unei legi sau alteia. 

Legile nu pot şi nici nu trebuie să reglementeze absolut totul; asta ar 
însemna încorsetarea activităţii şi a iniţiativei sociale în nişte tipare foarte 
rigide. 


2.6. REGULI MORALE ŞI PRESCRIPTII TEHNICE 


În afară de normele categorice, dintre care multe se susțin deopotrivă şi 
ca prescriptii juridice şi ca porunci religioase, în spaţiul moralității se întâlnesc 
şi norme ipotetice:ex.: “dacă vrei X e recomandabil să faci Y”. 

Aceasta este forma tipică a unor norme de un tip aparte, numite 
instrucţiuni sau norme tehnice ( “dacă aveţi simptomele x luaţi y”). 

Pe lângă caracterul lor ipotetic, instrucţiunile se mai definesc prin 
câteva proprietăți: 

1.Autoritatea care le instituie este experienţa şi competenţa celor 
recunoscuți pentru expertiza lor probată sau cel putin presupusă până la 
proba contrarie. Inginerii şi tehnicienii sunt cei care elaborează instructiunile 
de utilizare a diferitelor tipuri de aparate, mecanisme, instrumente. Avocatii 
îşi sfuiesc clienţii cum să-şi apere interesele în justiție. 

2. Sanctiunile asociate acestui tip de norme sunt succesul, respectiv 
atingerea scopului propus de către aceia care respectă instrucțiunile sau, 
deopotrivă, eşecul- ratarea scopului urmărit de cei care nu tin seama de 
sfaturile celor competenți. 


In concluzie, normele morale se disting de poruncile religioase, de 
prescriptiile juridice şi de instrucţiuni tehnice prin câteva trăsături distinctive: 

p se referă la actele noastre libere, cu consecințe asupra celorlalți 
sau/şi asupra propriei noastre persoane; 


2 Crăciun, D., Morar, V., Macoviciuc, V.,- Etica afacerilor, Editura Paideia, Bucuresti, 2005, pg. 64- 
65 


16 


Capitolul 2. Normele morale 


p forma lor cea mai caracteristică sunt expresiile normative categorice 
şi universalizabile, care formulează anumite obligaţii sau datorii, fapte 
săvârşite de natură să potenteze valoarea intrinsecă a umanității. 

p se bazează pe autonomia voinței, fiind impuse de către autoritatea 
intrinsecă, şi anume constinta morală, fiind însoţite de sancțiuni spirituale. 

p au drept funcţie socială promovarea unui maximum de sociabilitate. 

CAPITOLUL 3. 
VALORILE MORALE 


3.1. DEFINIȚII 


Valorile pot fi definite ca o “tendință generală de a prefera anumite 
stări de lucru în raport cu altele.” Aspectul preferential al acestei definiţii 
înseamnă că valorile au de-a face cu sentimente şi emoții, cu ceea ce 
considerăm bun sau rău. Cuvintele “tendinţă generală” din această definiţie 
înseamnă că valorile sunt orientări emoţionale foarte generale şi că ele nu 
prezic foarte bine comportamentul în anumite situații specifice. De exemplu, 
dacă ştim despre o persoană că imbratiseaza în general valorile care sprijină 
capitalismul, nu ne va spune mare lucru despre modul în care acesta va trata 
o persoană fără locuinţă pe care o va întâlni pe stradă. 

Valorile pot fi clasificate în câteva categorii: intelectuale, morale, 
economice, estetice, sociale, politice şi religioase. Nu toată lumea are 
aceleaşi valori. Managerii s-ar putea să aprecieze mai mult productivitatea (ο 
valoare economică), în timp ce conducătorii sindicali, utilizarea deplină a 
forței de muncă (valoare socială). Valorile se învaţă prin procesul de 
consolidare. Cele mai multe valori sunt consolidate de părinţi, învăţători şi 
reprezentanţi ai cultelor religioase. 

Valorile tind să difere între grupuri ocupaţionale (profesionale) şi între 
culturi. "° 

Valorile morale desemnează tipuri de raportare socială preferentiala, 
rațională, volitivă şi emoțională față de viața reală, în vederea constituirii unor 
idealuri şi criterii evaluative apte să integreze acțiunile colective, 
indispensabile traiului în comun. Valorile morale se referă la persoane şi 
acte, precum şi la sentimente, intenţii, motivații şi atitudini legate de acestea. 
Prin cupluri conceptuale -- generozitate/egoism, sinceritate/fatarnicie, 
modestie/ingamfare, demnitate/umilinta etc.- desemnăm ceea ce este 
valoros şi, la polul opus, negativ din punct de vedere moral. Valorile morale 
definesc acele trăsături de caracter a căror cultivare şi mai ales afirmare 
practică în acţiune sunt de natură să tina în frâu pornirile noastre agresive, 
antisociale, împiedicându-ne să producem suferințe inutile şi dezavantaje 
nemeritate, dar mai ales să stimuleze atitudinile noastre de solidaritate cu 
ceilalți, astfel încât actele noastre să ducă la o cât mai deplină afirmare a 
armonitatii din noi înşine şi din semenii nostri. 

Binele — valoarea cardinala a domeniului etic este o noţiune dificil de 
definit, în orice caz binele are întotdeauna legătură cu maxima îndeplinire a 
condiţiei umane atât în propria existenţă a fiecărui individ, cât şi în ceilalți în 
măsura în care sunt afectaţi şi influențați de actele noastre. 

Opusul binelui — răul moral — se regăseşte în toate faptele noastre 
care ne împiedică atât pe fiecare dintre noi cât şi pe ceilalţi să ne realizăm pe 
deplin umanitatea, producând dureri şi suferințe degradante. 

Binele, poate fi realizat practic numai prin urmărirea în tot ceea ce 
facem a unor valori subordonate precum cinstea, curajul, adevărul, 
dreptatea, generozitatea, solidaritatea. 

Valorile pe care de câteva secole încoace le socotim morale nu au 
fost dintotdeauna cea ce tind să fie în zilele noastre. 


3 Johns, G. — Comportament organizational, Editura Economica, Bucuresti, 1998, pg. 114 

În epocile arhaice, valorile sus menţionate au fost strâns legate de 
autoritatea tradiţiei, întărite de fervoarea credinţei religioase. 

Multe secole de-a rândul din cauza izolării geografice şi culturale, 
valorile morale au avut o semnificaţie locală fiind pretuite numai de membrii 
unei restrânse comunităţi culturale, “străinul” nefiind recunoscut drept o ființă 
pe deplin umană cu aceleaşi drepturi, nevoi şi aspirații; fiind privit cu teamă şi 
ostilitate. 

Abia din momentul în care lumea a început să se lărgească, 
intensificându-se legăturile dintre lumi şi culturi diferite, omenirea a început 
să-şi pună problema necesităţii de a respecta anumite valori morale universal 
valabile prin semnificaţia lor intrinsecă şi nu datorită impunerii lor de către 
voinţa divină. 

În lumea contemporană, valorile morale tind să exercite din ce în ce 
mai mult un rol coordonator şi ierarhizant în sfera tuturor valorilor. 

Această tendinţă e destul de firavă datorită competiţiei cu alte valori, 
cu trăsături dominante precum profitul, interesul economic, producerea şi 
acumularea de bogăţie materială. 

Experiența ultimului secol a dovedit că goana după profituri 
economice imediate duce la consecințe dezastruoase nu numai din punct de 
vedere umanitar, ci chiar sub aspect strict economic pe termen mediu şi lung. 

Pe de altă parte, s-a văzut că în absenţa unor repere etice, ştiinţa 
poate produce deopotrivă atât miracole extrem de benefice pentru omenire 
cât şi adevărate catastrofe cu urmări încalculabile. 

Din acest motiv în lumea de azi apare pregnantă ideea că dezvoltarea 
omenirii trebuie să se bazeze pe o responsabilitate morală clar asumată de 
către factorii decizionali în domeniul politic, juridic, ştiinţific, economic. 


3.2. FORMAREA CONŞTIINŢEI MORALE 


Constiinta morală parcurge, în evoluţia sa ontogenetică, anumite stadii, 
ceea ce înseamnă că nimeni nu se manifestă moral dintr-o dată după cum 
nimeni nu judecă din perspectivă etică decât la un anumit nivel al dezvoltării 
sale psihologice. 

Psihologul Jean Piaget a stabilit condiţiile de ordin psihogenetic pentru 
trecerea de la morala “copilăriei” la cea a adultului normal psihologic şi moral 
capabil să se integreze în societate ca ființă aptă să gândească autonom, iar 
ulterior, Lawrence Kohlberg a fost cel care a descris nivele progresive pe 
care le parcurge conştiinţa morală în genere. 

Din punctul de vedere al eticii afacerilor este important să fie 
cunoscute aceste teoretizări din două motive: 

he in dezvoltarea sa, fiecare individ este afectat de experientele pe 
care el le are in legatura cu egalitatea si inegalitatea, cu ceea ce 
este drept si nedrept, cu ceea ce este schimbul, pedeapsa, 
conformitatea, aşteptarea mutuală, utilitatea sau binele valabil în 
mod universal pentru orice om; 

2. dacă există asemenea stadii, atunci este crucial să se vadă 
unde apar conflictele morale în afaceri şi cum pot fi rezolvate 
ele. 

În concepția lui Kohlberg, există trei stadii de evoluție a conştiinţei 
morale, cel preconventional, conventional şi postconventional, iar fiecare 
stadiu are, la rândul său, două niveluri, ceea ce înseamnă că există, în total, 
şase etape ce compun dezvoltarea conştiinţei morale. Aceste etape sunt 
prezentate sintetic în tabelul 1. 

Etapă de viata 
Maturitate — | Maturitate Stadiul 6 Ratiune centrată pe 
postconventional | deplina Principii universale: | principii 
justitie, corectitudine, 
drepturile universale ale 
omului 
Maturitate Stadiul 5 Ratiune centrată pe 
deplina Credinte morale dincolo | principii 
de cutumele sociale 
specifice;drepturile 
omului,contractul 
social,vaste principii 
institutionale 
Adult — Maturitate Stadiul 4 Ratiune centrată pe 
conventional Societatea mai larga: societate si lege 
obiceiuri, traditi, legi 
Adolescenta | Stadiul 3 Ratiune centrată pe 
Grupuri sociale, | grup 
prieteni, familie, colegi 
de munca 
Copilarie - Adolescenta | Stadiul 2 Ratiune ego-centrica 
preconventional | timpurie Cautarea 
recompensei;interes de 
sine, nevoi proprii, 
reciprocitate 
Copilărie Stadiul 1 Ratiune ego-centrica 
Supunere οἱ evitarea 
pedepsei 


Tabelul 1. Stadiile dezvoltării conştiinţei morale 
Sursa: Post, J.E., Lawrence, A., Weber, J. — Business and Society. Corporate Strategy, 
Public Policy, Ethics, McGraw Hill Irwin, Boston, 2002, pg.131 


Nivelul preconventional este cel al copiliei şi se divide la rândul sau în două 
momente: 

e Prima etapa este cea a supunerii şi pedepsei. Acum copilul este în 
căutare de experienţă, iar unele dintre faptele sau pornirile sale se 
lovesc de rezistența celor din jur, iar altele sunt încurajate.Copilul 
învață din experienţă ce este just şi corect să facă, fiind motivat de 
evitarea sanctiunii sau a pedepsei, care intervine cand face lucruri 
nepermise; 

e Cea de a doua etapă este cea a scopurilor individuale instrumentale şi 
a schimbului. Acum constientizeaza că respectarea intereselor 
celorlalţi devine corelativ cu respectul propriului său interes. ΕΙ 
realizează că trebuie să fie echitabil în schimburi: de exemplu, oferă o 
bomboa pentru a primi un elastic. Astfel, se dezvoltă sentimentul 
reciprocitatii. In această etapă, singura rațiune pentru a face ceea ce 
este bine constă în rezolvarea, pe acesată cale, a propriilor interese. 

Cu cea de a treia şi a patra etapă se ajunge la stadiul convenţional. La 
nivel convenţional, copilul sau individul nu se mai orientează doar graţie 
impulsurilor sale şi reacției celorlalţi; el ajunge să înţeleagă că trebuie să fie 
pentru ceilalţi ceea ce el doreşte să fie ceilalți pentru el. A treia etapă este 
astfel cea a aşteptărilor mutuale şi a conformităţii. Acum copilul sau individul 
constientizeaza că actele sale nu privesc doar obiectele şi plăcerea sau 

neplăcerea, , iar ceilalţi nu sunt numai cei pe care îi iubeşte sau îi detestă. El 
invata să respecte regulile de conduită şi să răspundă anturajului sau, care 
anturaj va răspunde aşteptărilor sale. 

A patra etapa, cea a menţinerii sistemului social şi a conştiinţei, este 
etapa care încoronează stadiul conventional. În cadrul ei, individul 
obiectivează suficient regulile de comortament impuse pentru conservarea 
societăţii. Această etapă este sinonimă cu îndeplinirea datoriei în societate. 
Aceasta nu exclude punerea în valoare a intereselor personale, dar 
realizarea lor este subordonată regulilor vieţii în comun. 

În stadiul postconventional, criteriul de apreciere a binelui şi răului, a 
dreptului şi a nedreptului, nu este unul venit din afara conştiintei, ci el e 
dependent exclusiv de conştiinţă şi de capacitatea acesteia de a judeca după 
principii valabile în mod universal. Cel de al cincilea nivel este cel al 
drepturilor primare, al contractului social şi al utilității sociale. În această 
etapă, individul care nu mai suportă să fie un simplu conformist, se 
interoghează asupra posibilităţii unei etici mai înalte care să-i convină. 
Dincolo de conformismele ce-l inlantuie, individul se referă la valori care, cel 
putin în ochii lui, au o cuprindere universalăşi la care doreşte aderarea 
celorlati, chiar dacă nu-şi face iluzii asupra acestui aspect. În acest moment 
el evocă dreptatea, libertatea, egalitatea, adevărul, generozitatea, utilitatea 
sau orice altă valoare susceptibila în ochii lui să înfrunte critic cutumele 
societății. 

Etapa cea mai înaltă şi ultima este cea a principiilor etice universale. 
Făcând apel la conştiinţă, individul consideră că există principii etice 
universale care trebuie urmate si care sunt prioritare oricăror altor 
obligatiiimpuse de legi şi instituţii. A proceda moral înseamnă a acţiona în 
acord cu aceste principii. Persoana face ceea ce este drept şi bine să facă 
pentru că, fiind o ființă raţională, înțelege valabilitatea acestor principii şi este 
hotărât să le urmeze. Aceste principii fac apel la logică, la universalitate şi la 
consecvență; ele sunt principii universale de egalitate, libertate şi 
reciprocitate a drepturilor umane şi de respect pentru demnitatea ființelor 
umane ca persoane individuale. 14 


3.3. TREPTELE JUDECĂȚII ETICE ÎN AFACERI 


Modelul de dezvoltare morală a lui Kohlberg a fost pus în contextul 
afacerilor tot pe şase trepte de către George Starcher.'5 

Prima treaptă, de debut al rationarii morale, poate fi redată prin expresia 
conceptuală: puterea, forța reprezintă temeiul dreptății. η această etapă, cel 
mai tare îşi impune voinţa, folosind dacă este nevoie si forța fizică şi cea 
materială în acest scop.Etapa este sinonimă cu o lipsă totală de 
conştientizare morală, reflectată foarte bine de expresia “legea junglei”. În 
această etapă sunt posibile practici precum : ameninţări fizice şi intimidări la 
adresa unor oameni de afaceri, solicitarea taxelor de protecţie etc. 

Cea de a doua etapă p poate fi surprinsă prin expresia : « totul este 
admis » , dacă te referi la afaceri. În această etapă, întreprinzătorii cred că 
pot face orice pentru a obţine profituri cat mai mari, atâta timp cât nu sunt 
descoperiţi. Practici precum distribuirea şi vânzarea de droguri sau de 


14 Crăciun, D., Morar, V., Macoviciuc, V.,- Etica afacerilor, Editura Paideia, Bucureşti, 2005, 
p8.100-102 

'5 Starcher, G. — Ethics and Entreprenourship - an Oximoron. A Transition to a Free market Economy 
in eastern Europe, EBBF, http//www.ebbf.org/ethics.htm, preluat din Craciun s.a.m.d. 

materiale pornografice s-ar încadra în acest nivel, dar şi mita dată 
oficialităților, furtul, neplata impozitelor, declaraţii vamale false etc. 

A treia etapă corespunde următoarei caracterizari generice: 
“maximizează profitul pe termen scurt”. În această etapă începe să se ţină 
seama de practicile de afaceri acceptabile din punct de vedere legal şi social, 
însă cu unicul scop al creşterii la cotă maximă aprofitului pe termen scurt, 
făra alte consiferatii de responsabilitate socială. 

Cea de a patra treaptă corespunde caracterizării: “Maximalizarea 
profiturilor pe termen lung”. Este etapa în care, deşi predomină necesitatea 
maximizării profitului acţionarilor, acest lucru poate fi făcut ținând seama de 
obiective mai îndelungate în timp, pentru un interes social mai larg, cum este 
cel al tuturor acţionarilor. Într-un asemenea stadiu, se poate renunța la 
încheierea de contracte care, pe termen scurt, ar putea fi profitabile, care 
însă nu corespund ideii de afacere sănătoasă pe termen lung. 

Cea de a cincea etapă poate fi caracterizată prin conceptul de 

stakeholder. 
La acest nivel, companiile îşi vor face pubică, în acelaşi timp, atât misiunea 
lor economică, cât şi cea socială, recunoscând că trebuie ţinut contsi de 
interesele altor grupuri particulare, precum clienţii, furnizorii, angajtii, 
comunitatea locală sau regională. Fără să se gândească numai la interesul 
strict al acţionarilor. La acest nivel de judecare morală, pe lângă 
considerentele de ordin financiar în măsurarea succesului se tine seama şi 
de indicatori precum: calitatea prodususlui sau serviciului, gradul de 
satisafctie a consumatorului, sănătate, asigurările sociale etc. 

Treapta a şasea poate fi caracterizată cel mai potrivit prin conceptul de 
corporație cetateneasca, sau întreprindere cetateneasca. Acestei etape îi 
revine redefinirea misiunii activității economice în societate, o redefinire în 
care ideea de afacere benefică trebuie să-i cuprindă pe toţi, atât ca cetăţeni 
ai unei întreprinderi particulare, cât şi ca cetăţeni ai lumii, care au drepturi, 
obligaţii şi responsabilităţi valabile în mod universal. 

CAPITOLUL 4. _ 
PRINCIPIILE ETICII IN AFACERI 


4.1. DEFINIȚIA ETICII ŞI A PRINCIPIILOR SALE 


Etica reprezintă un sistem de norme de conduită a oamenilor, care permite 
aprecierea din punct de vedere al criteriilor morale şi sociale a ceea ce este 
bine sau rău în relaţiile dintre semeni în scopul stabilirii unor raporturi 
folositoare, generatoare de stabilitate şi convietuire pe baza de reciprocitate. 
Etica îseamnă armonizarea relaţiilor dintre: 

- indivizi şi organizații; 

- organizație şi clienţi; 

- organizațiile concurente; 

- organizație şi societate; 

- țări 

- organisme internationale şi tari 

Etica îndeplineşte atât rolul de judecată morală, cât şi de luarea deciziilor 
în condiţiile echilibrării problemelor care pot genera conflict. 

Problemele de morală şi etică au fost abordate din cele mai vechi timpuri 
de marii învăţători şi profeti care au întemeiat diferite religii: creştinismul, 
islamismul, budismul, precum şi de marii filozofi ai antichităţii: Platon, 
Aristotel, Socrate şi au fost aprofundate de filozofi care au trăit mai aproape 
de zilele noastre: Kant sau Hegel. 

Lucrările de management au abordat mai putin problemele eticii, 
managementul aparând ca studiu al conducerii economice. 

Rămânerea în urmă a ştiinţei comportamentului etic reprezintă sursa 
pericolelor care sunt înfiorătoare prin dimensionarea consecințelor, cum ar fi: 
războaiele, terorismul, jefuirea resursele naturale şi poluarea mediului. 

Principiul esenţial care stă la baza comportamentului etic este 
reciprocitatea, acesta fiind foarte vechi. 

Cu circa 2.500 de ani în urmă Confucius a formulat reciprocitatea astfel: 
“nu face altora ceea ce nu vrei sa ti se facă tie”. 

Ideea a fost adoptată şi de alti mari învăţători, Isus Hristos a predicat-o ca 
fiind regula de aur a creştinismului. 

Protejându-se etic în relaţiile întreprinderii cu mediul socio-economic, 
managerii, precum şi ceilalți angajaţi protejează firma în pofida diverselor 
practici neloiale. 

Codurile etice sau de comportament adoptate de diverse entități: 
guverne, întreprinderi, universităţi tin cont de principii generale ale eticii, dar 
stabilesc şi propria listă de reguli din care nu trebuie să lipsească asemenea 
cerințe cum sunt cele cu privire la: 

- interdictia de a se da şi a primi mită; 

- confidentialitatea asupra activităţii întreprinderii, etc. 


4.2. CAUZE ALE NERESPECTĂRII ETICII 


Nerespectarea eticii apare şi se extinde în sistemele şi în mediile în care 
există legi sau există legi defectuoase, în care controlul e defectuos, în care 
gradul de cultură este scăzut sau în care istoriceşte au existat factori interni 
şi externi care au viciat acest mediu. Oamenii nu se nasc escroci, deşi 
trebuie să recunoaştem că problemele impactului genelor native asupra 

comportamentului reprezintă ο realitate evidentă, chiar dacă este inca 
insuficient elucidată. 

Totodată este cert că influența mediului asupra comportamentului omului 
e imensă. 

Făcând aceste consideraţii, se pot desprinde o serie de factori cu 
influenţa directă asupra nerespectării principiilor etice: 

1.Lăcomia pentru obținerea unor mari câştiguri personale; 

dorința exagerată de câştig provoacă un comportament neetic. Cei care pun 
pe primul plan propria bunăstare, indiferent de răul produs colegilor de 
muncă, firmei sau societăţii, promovează practici care contravin eticii. 

In procesul selectionarii angajaţilor trebuie să se depună un efort 
important pentru îndepărtarea persoanelor cu un nivel moral scăzut, cu toate 
că este foarte greu să se măsoare şi să se anticipeze calităţile etice. 

2.Valorile individuale în conflict cu scopurile firmei. 

Conflictele de natură etică apar atunci când o firmă urmăreşte scopuri 
sau utilizează metode ce nu sunt acceptate de unii dintre angajaţii săi. 

Angajaţii ce protestează încearcă să găsească în interiorul firmei 
metode pentru a rezolva problemele apărute în conflict cu etica. 
“Denunţarea” poate fi rezultatul unei asemenea situaţii dacă un angajat face 
public un abuz, după ce a eşuat în a convinge firma să-l corecteze. 

Managerii sunt garanţii că o firmă va acţiona sau nu etic. In calitate de 
decidenti şi participanţi la procesul de elaborare a firmei, aceştia au mai 
multe ocazii decât ceilalţi să stabilească o atitudine etică pentru firma lor. 
Deoarece angajaţii caută îndrumare etică la niveluri superioare ale autorităţii 
firmei, valorile managerilor sunt mai importante. In general managerii trebuie 
să considere ca cele mai importante valori sunt: responsabilitatea, 
onestitatea,competenta, creativitatea, logica, ambiția etc. 

3.Presiunile concurentiale şi forme de succes cu orice pret 

Când firmele sunt presate de concurenţă puternică, ele se pot angaja 
în activități neetice pentru a-şi învinge concurenții. Atunci când concurenţa 
foloseşte mijloace neloiale există riscul ca şi managerii corecti să facă unele 
compromisuri pentru a rezista în fata procedeelor firmei şi a managerilor 
mafioți. 

4.Contradictii interculturale 

Unele dintre cele mai dificile probleme etice apar atunci când firmele 
fac afaceri pe diferite pieţe externe, unde standardele etice diferă de cele din 
țara de origine sau unde guvernele sunt represive. 

In aceste cazuri, ceea ce se consideră etic într-o tara este considerat 
neetic in alta; dilemele ce apar putând fi foarte dificile pentru firme şi 
managerii lor. 

Increderea reciprocă în ceea ce priveşte standardele etice joacă un rol 
esenţial în toate domeniile de activitate. 

Fără respectarea normelor etice, întreaga infrastructură care, în multe 
cazuri se construieşte pe baza încrederii reciproce a oamenilor, s-ar putea 
distruge. 


4.3. PRINCIPALELE CARACTERISTICI ŞI DILEME ALE ETICII 
MANAGERIALE 


1.Cele mai multe decizii etice, cât şi cele care contravin cerințelor 

etice, conduc la extinderea consecinţelor dincolo de graniţele entității in care 

se iau (fie întreprindere sau tara). Astfel, actele de corupere si de mituire 

schimbă procese la nivel de întreprinderi dar şi la nivel guvernamental. 

Poluarea afectează mediul pe o arie mai largă decât cea a întreprinderii 

poluante; produsele contrafăcute, cele lipsite de siguranţă distrug numeroase 
vieţi, uneori pe o arie foarte largă. 

2.Cele mai multe decizii etice sau neetice se iau în condiţiile unor 
alternative manageriale ce constituie întrebări al căror răspunsuri, fiind vorba 
de o alegere cu efecte contradictorii, comportă mari dificultăţi. De exemplu, 
este necesar ca un manager să plătească un comision confidential sau nu în 
condiţiile în care fără acest compromis riscul ca afacerea să eşueze e mare, 
iar managerul e pus în situaţia să restrângă activitatea, să genereze şomaj? 
Simplificând lucrurile, apare tentatia de a înclina balanţa în favoarea acordării 
comisionului confidential, dar dacă lucrurile se judecă mai în profunzime, 
întotdeauna este de preferat un comportament etic. 

3.Unele decizii etice sau neetice produc evenimente variate care 
prezintă consecinţe opuse mai ales din punct de vedere al câştigurilor 
financiare şi al costurilor sociale. Astfel, se plăteşte o mită, dar se menţine 
valoare vânzărilor, se poluează aerul ori apa, dar se evită costurile de 
instalare şi punere în funcțiune a echipamentelor de control asupra poluării; 
se proiectează un produs care prezintă o oarecare nesiguranţă, dar se reduc 
costurile materialelor. 

4. Unele decizii etice sau neetice au consecinte nesigure pe termen 
scurt, dar prin decizii etice se asigură durabilitate şi securitate. 

5. Cele mai multe decizii etice şi care care contravin comportamentului 
etic au, pe termen lung, consecinţe generale, dar şi personale, individuale. 
Multi oameni cred că deciziile etice, la prima vedere, pot reduce profiturile 
companiei, însă nu şi salariile managerilor, ori şansele de promovare. 
Această optică s-a încetățenit pornindu-se de la faptul că, de regulă, controlul 
managerial vizează rezultatele financiare şi numai foarte rar calitatea etică a 
deciziei. 


4.4. PRINCIPII PRACTICE ALE ETICII ÎN AFACERI 


O prezentare sintetică a celor mai importante principii ale eticii în 
afaceri o face autoarea G.Tigu, făcând trimitere la Thomas W. Dunfee, 
profesor de Etica Afacerilor la Warton School, Universitatea Pennsylvania: '° 
1. Respectarea confidentialitatii informaţiilor: 

ο de către salariat fata de întreprindere 
e de catre furnizor fata de clienti 
ο de către negociator fata de exterior 
2. Sensibilitate fata de conflictele de interese: 
e detectarea lor şi daca este posibil, evitarea lor 
e transparența 
e apelarea la arbitrii neutri pentru rezolvarea lor 
3. Respect fata de regulile de drept: 
e in toate ţările, chiar dacă este vorba de legi necorespunzatoare, 
considerate proaste de către cei din afară 
e pot fi exceptate unele situaţii extreme 
4. Constiinta profesionala, profesionalism: 
e exercitarea profesiunii cu conştiinţă si prudenţă 
ο cultivarea competenţei profesionale 
e limitarea deciziilor şi acţiunilor la competenţa profesională 
5. Loialitate şi bună credință: 


'* Τίσι, G. — op. Citată, pg 27 

e anu înşela 
e a-şi tine cuvântul 
e afi echitabil 

6. Simțul responsabilități: 

ο 8 avea în vedere consecinţele practice ale deciziilor 

e asumarea propriei responsabilităţi 

espectarea drepturilor şi libertăţilor celorlalți: 

ο libertate în comportament, de opinie 

e evitarea discrimininarilor de orice fel 

8. Respectarea ființei umane: 

a nu aduce prejudicii intenţionate celorlalți 

a respecta personalitatea umană, cu necesităţile şi exprimările sale. 


Ss 
7.R 


26 


Capitolul 5. Etica relaţiilor angajator-angajati 


CAPITOLUL 5. 
ETICA RELAȚIILOR ANGAJATOR - ANGAJAȚI 


5.1. PROVOCĂRI ETICE ÎN DOMENIUL RESURSELOR UMANE 


Este recunoscut faptul că managerii au datoria să servească interesul 
companiei şi al proprietarilor acesteia. Totuşi, în ultimele decenii a devenit din ce în 
ce mai clar faptul că profitul nu poate constitui unicul scop; managerii şi companiile 
au datoria de a avea un comportament adecvat fata de o serie de parti interesate 
care se extind cu mult în afara proprietarilor companiei. Aceste parti interesate 
includ: clienţii, comunitatea în care activează compania, angajaţii şi chiar elemente 
non-umane cum ar fi mediul înconjurător. 

În principiu, relaţiile dintre companie şi angajaţi sunt reglementate de 
prevederile unui contract legal de muncă. Din acest punct de vedere, ţările 
europene au o legislaţie solidă şi minuțioasă menită să asigure protecția drepturilor 
salariaților. De multe ori însă, contractele legale nu prevăd toate aspectele relației 
dintre angajat şi angajator. Dacă termenii contractuali sunt relativ clari în cazul unui 
muncitor manual ce este afiliat la un sindicat important, obligaţiile de serviciu ale 
unui manager sau ale unui angajat de înaltă calificare nu sunt. Chiar şi atunci când 
termenii contractuali sunt suficient de clari, rămâne deschisă întrebarea dacă firma 
şi angajaţii săi au nişte datorii morale reciproce, dincolo de cele contractuale." 

Managerul de Resurse Umane are rolul special de a se asigura că toți 
angajaţii sunt tratați în mod etic şi egal şi că aceştia, la rândul lor, au un 
comportament corect fata de colegi, companie şi clienţi. Unele teorii de etică 
prezintă inclusiv îndatoririle generale pe care persoanele le au în societate. Deşi 
companiile nu sunt neapărat supuse întregii game de îndatoriri etice care se aplică 
unei persoane, unele dintre acestea pot fi implementate pentru a ghida relaţiile cu 
angajaţii sau candidaţii la angajare. Aceste îndatoriri presupun: 

A avea respect fata de persoane şi nu le exploata în scopuri proprii; 

A nu cauza prejudicii; 

A nu distorsiona adevărul; 

A respecta promisiunile; 

A aplica principiile de egalitate şi non-discriminare; 

A respecta drepturile fundamentale ale omului precum dreptul la libera 
exprimare şi asociere. "° 

Din punct de vedere organizational, respectarea acestor îndatoriri poate 
semnifica: 

e implementarea de măsuri de siguranţă şi sănătate, informarea angajaţilor 
cu privire la condiţiile de muncă cu grad de periculozitate, asumarea 
răspunderii în cazul afecţiunilor direct legate de locul de muncă şi a celor 
cauzate de stresul ocupational; 

e transparenţa în recrutare; 

e evitarea criteriilor invalide sau discriminatorii folosite în procesul de 
selecţie, evaluare şi optimizare a sistemelor şi procedurilor; 

e asigurarea unui salariu egal pentru muncă şi competenţe egale; 
asigurarea dreptului la exprimare al angajaţilor şi neîngrădirea dreptului 
de a forma / 8 se alătura sindicatelor; 

e respectarea unor politici corecte în vederea disciplinării, ruperii 
contractului de muncă şi a reducerilor de personal. 

Evident, în calitatea sa de intermediar între companie şi angajaţi, 

Departamentul de Resurse Umane are un rol foarte important în asigurarea unui 


"7 Crăciun, D.;Morar,V.; Macoviciuc, V. - Etica afacerilor, Editura Paideia, Bucuresti, 2005, pg.492 
'5 Fisher, C.D.; Schoenfeldt, L.F.; Shaw, J.B.-Human Resource Management, Houghton Mifflin Company, Boston, 1992, pg.19. 

comportament echitabil. Departamentul de Resurse Umane are şi rolul de a proteja 
compania de acţiunile angajaţilor care nu respectă principiile etice. Există o teorie a 
“soiului rău”, conform căreia unii indivizi sunt predispuşi la un comportament ne-etic 
şi ar trebui eliminaţi în timpul procesului de selecţie al resurselor umane. Candidaţii 
care sunt predispuşi la furt, luarea de mită, solicitarea de compensaţii necuvenite, 
încălcarea legii sau la consumul de droguri în timpul orelor de program pot fi 
identificaţi în urma verificării atente a trecutului profesional, a referintelor şi în urma 
unei testări corespunzătoare. 

Deşi teoria “soiului rău” îşi are meritele sale, ea este departe de a fi ideală. 
Angajaţii nu iau decizii etice independent de mediul în care se află sau exclusiv în 
baza experiențelor anterioare sau a educaţiei primite. Angajaţii se comportă în 
cadrul unui context care include politica internă a companiei, modele de 
comportament, reguli formale, sisteme de evaluare, disciplinare şi recompensare. 
Este responsabilitatea managerului de resurse umane să se asigure că toate aceste 
influenţe sunt de natură pozitivă şi în concordanță cu standardele companiei impuse 
de conducere. 

Într-un discurs la Markkula Center for Applied Ethics Business and 
Organizational Ethics Partnership, James O'Toole'%, profesor de Etica afacerilor la 
Universitatea din Denver, a declarat că raţiunea eticii nu este reprezentată de 
răspunsuri, scopul ei fiind acela de a ridica acele întrebări care sunt potenţial 
jenante, întrebări care ar putea perturba status quo-ul organizației. În opinia sa, un 
audit minuţios al funcţiei de resurse umane presupune abilitatea de a evalua toate 
riscurile ce pot exista în sistemele de management al resurselor umane: procesul de 
recrutare şi selecţie, politicile şi programele de training, sistemul de evaluare a 
performanțelor, recompensarea salariaţilor, baza determinării diferitelor stimulente, 
sistemul de management al talentelor, relaţiile de muncă etc.” Nevoia unor astfel de 
analize a ieşit în evidenţă mai cu seamă după apariţia scandalurilor etice în firme 
de renume precum Enron, Arthur Andersen, Nike sau Levi-Strauss. Publicitatea 
negativă cu care firmele Nike şi Levi-Strauss s-au confruntat în anii precedenţi în 
ceea ce priveşte condiţiile de muncă în fabricile lor din Asia a convins managerii de 
vulnerabilitatea, din punct de vedere etic, a domeniului de resurse umane. 
Următoarele întrebări reprezintă doar câteva exemple pentru cele care se 
formulează pentru a monitoriza corectitudinea sistemelor de resurse umane: 


1. Există metode si programe corespunzătoare de urmărire a 
discriminării în funcţie de vârstă, sex sau de altă natură? 

2. Este atitudinea angajaţilor una corectă din punct de vedere moral 
şi în ce măsură văd ei compania ca un loc în care merită să 
muncească? 

3. Care sunt politicile de asigurare a sanatatii si securitatii la locul de 
munca, cele privind reducerile de personal si cele de promovare? 

4. Care este demografia promovarilor, a cresterilor de salariu, a 
bonusurilor acordate sau a fluctuatiei personalului? 

5. Se aplica sisteme formale si validate de resurse umane, care sa 
fie comunicate angajatilor si intelese de catre acestia? 

6. Au sistemele de resurse umane efecte neintentionate? Au fost 


analizate pentru efectele lor adverse, precum discriminarea unor 
grupuri protejate de lege? 

Fiecare întrebare atrage dupa sine alte întrebări si mai complexe pentru a 
afla mai multe despre domeniul analizat. De exemplu, dacă luăm sistemul de 
planificare a succesiunii, o primă întrebare care se poate pune este dacă sistemul a 
fost aprobat oficial, apoi, cine era implicat în el şi dacă acesta susţine strategia de 
afaceri a companiei. Ce criterii şi măsuri de evaluare au fost folosite în alegerea 
candidaţilor la succesiune şi dacă acestea sunt relevante pentru evaluarea 
capabilitatilor necesare? Cum se poate preveni perturbarea sistemului? Există un 
sistem de mentoring şi coaching? Este văzut ca fiind corect şi eficient? Aceste 


" O'Toole James, Markkula Center for Applied Ethics Business and Organizational Ethics Partnership, www.scu.edu/ethics, 
consultat la data 10 09 2010 
2 ‘http://www.scu.edu/ethics/practicing/focusareas/business/ethics-human-resources.html, accesat in data de 27 februarie 2010 

întrebări conduc mai departe la analiza politicii de formare: Cine participă? Care 
sunt scopurile programelor de formare? Cum sunt ele evaluate? Cum completează 
strategia de afaceri a companiei? Cum abordează aceste programe problemele 
etice şi legale? Există discriminări neintentionate a participanţilor pe motive de gen, 
rasă, vârstă etc.? S-au folosit instrumente valide pentru identificarea oamenilor 
potriviti pentru a participa la formare? Ce metode au fost folosite? Seria întrebărilor 
poate continua cu cele care analizează politicile de fidelizare: pachetele de fidelizare 
pentru personalul-cheie, modul de monitorizare a gradului de satisfacţie al 
angajatului, legătura acestora cu sistemul de evaluare a performanţei, ce criterii au 
fost folosite pentru a identifica personalul-cheie, şi aşa mai departe. 

Însă cea mai importantă întrebare este: în ce măsură respectarea legislaţiei 
este suficientă pentru a avea un comportament etic în domeniul resurselor umane? 
În cazul în care companiile pot răspunde la întrebările de mai sus şi constată că se 
încadrează în limitele legii, este acest lucru suficient pentru a spune că îndeplinesc 
cerințele etice în ceea ce priveşte resursele umane? Sau, există întrebări mai dure 
pe care trebuie să şi le pună? 

Cheia răspunsurilor la asemenea întrebări se află în identificarea naturii 
motivatiei, ce a determinat acţiunea socială analizată. 


5.2. ETICA AFACERILOR DIN PERSPECTIVA LUI ARISTOTEL 

Pentru a ilustra centralitatea etică a motivatiei corecte, Aristotel“ citează un 


fragment de dialog genial dintr-o piesă de teatru pierdută a lui Euripide: 


„Personajul A: Mi-am ucis mama, asta-i tot ce am de declarat. 
Personajul B: A fost intenția amândorura sau a nici unuia dintre voi 2”. 


Motivul pentru care Aristotel a folosit acest citat este că el a vrut să atragă 
atenţia asupra semnificației motivatiei ca factor în analiza etică. În acest mini-caz, 
Euripide sugerează trei situaţii diferite, fiecare destul de diferit din punct de vedere 
moral față de cealaltă. În prima situaţie, o mama este ucisă "cu sânge rece" de 
copilul ei. În a doua situaţie, solicitarea unei mame de a fi ucisă pentru a scăpa de 
suferință este îndeplinită de copilul care nu o iubeşte şi este bucuros să se 
conformeze. În a treia situație, mama, care este probabil pe moarte din cauza unei 
boli cumplite, solicită copilului ei să îi pună capăt durerii şi, cu mare tristeţe şi 
reticenta, el îndeplineşte dorința mamei sale. În termenii impuşi de Aristotel, numai 
această din urmă situație poate prezenta virtute etică. Deşi alegerile morale cu care 
ne confruntăm în domeniul resurselor umane sunt, din fericire, cu mult mai puţin 
dramatice decât aceasta, Aristotel ne spune că motivaţia este un indicator puternic 
al gradului în care virtutea este reprezentată în toate actele noastre sociale. 

În volumul său, Etica, Aristotel e deosebit de interesat de definirea 
principiilor etice ale leadership-ului. El prezintă o serie de teste (sau probe) practice 
şi analitice de etică pentru a ajunge la concluzia că rolul liderului este acela de a 
crea un mediu în care toți membrii unei organizații au posibilitatea de a-şi realiza 
potenţialul. El spune că rolul etic al liderului nu este acela de a-şi spori propria 
putere ci de a crea condiţii în care cei care îl urmează să-şi atingă întregul potential. 
Această idee a fost parafrazată de Thomas Jefferson în Declaraţia de 
Independenţă”, când a notat că scopul noii tari care se înființa in 1776 era acela de 
a asigura condiţii în care toţi cetățenii să îşi poată construi fericirea. În termenii lui 
Aristotel, fericirea înseamnă realizarea potenţialului cuiva. Aristotel a spus că o 


31 Aristotel, Etica nicomahica, Editura Antet, 2009 

7 James O` Toole- Ethical Challenges in Human Resources-http://www.scu.edu/ethics/practicing/focusareas/business/ethics- 
human-resources.html 

33 Thomas Jefferson, Declaraţia de Independenţă a SUA, http//ro.wikipedia.org, consultat la data 6 06 2010 

națiune reuşeşte în măsura în care liderii săi creează ocaziile şi condiţiile in care 
oamenii să poată să crească şi să se dezvolte. 

Deşi Aristotel nu a auzit niciodată de o corporație sau afacere mare, el a 
formulat un set de întrebări pe care liderii care doresc să aibă un comportament etic 
ar trebui să şi le pună: 

Ma comport într-un mod corect din punct de vedere moral? 

e Cum as vrea să fiu tratat în cazul în care aş fi un membru al acestei 
organizații? 

e Ce formă de contract social ar permite tuturor membrilor nostri să îşi 
dezvolte întregul lor potenţial pentru ca fiecare să îşi aducă 
contribuţia în beneficiul tuturor? 

e ince măsură există oportunităţi reale pentru toţi angajaţii să înveţe si 
să îşi dezvolte talentele şi potenţialul? 

e ince măsură participă angajaţii la luarea deciziilor care îi afectează 2 
În ce măsură beneficiază angajaţii de câştigurile financiare rezultate 
din propriile lor idei şi eforturi? 

Dacă îl interpretăm pe Aristotel în aceşti termeni moderni, el ne oferă un set 
de întrebări etice pentru a determina măsura în care o organizaţie oferă un mediu 
propice dezvoltării şi împlinirii personale a angajaţilor. Aristotel ar spune că un lider 
nu numai creează un astfel de mediu ci el/ea face acest lucru în mod conştient, nu 
din coincidenţă. Motivația este importantă. 

Aristotel aduce în discuţie şi măsura în care liderii menţin limite decente ale 
exercitării puterii lor în scopul de a permite şi altor persoane să conducă şi să se 
dezvolte. El afirmă că actul de conducere este în mod inerent atât de valoros pentru 
dezvoltarea noastră încât, dacă liderii păstrează controlul absolut şi nu dau şi altora 
şansa de a conduce, ei îi împiedică pe aceştia să se dezvolte. De aceea, spune el, 
conducerea ar trebui să fie realizată prin colaborare sau prin rotaţie astfel încât toată 
lumea să poată participa la aceasta. ΕΙ susține că prea multi lideri transforma 
oamenii în receptori pasivi ai faptele lor morale şi acest lucru nu poate fi caracterizat 
drept etic. 

În esență, aceastea sunt direcţiile de reflecţie pe care Aristotel le sugerează 
liderilor: în ce măsură pot face un efort conştient de a oferi oportunități de formare 
pentru toți cei care lucrează pentru mine? În ce măsură pot încuraja întreaga lor 
participare în luarea deciziilor care îi afectează direct? În ce măsură pot să le permit 
să conducă, în scopul de a-şi dezvolta abilitățile? Îmi folosesc eu poziția de 
manager sau lider pentru realizarea obiectivelor economice şi, în egală măsură, 
pentru a crea condiţiile în care angajaţii să-şi atingă potenţialul maxim la locul de 
muncă? 

Cu toate că Aristotel vorbea despre lideri politici, putem considera prin 
extensie, în contextul modern al afacerilor, că este potrivit ca şi managerii să fie 
evaluati nu numai în termenii eficienţei lor în crearea de bogăţie pentru proprietari, 
dar şi prin prisma oportunităţilor de dezvoltare pe care le asigură pentru succesori. 


5.3. ETICA PRODUCȚIEI ÎN STRĂINĂTATE 


Una dintre soluţiile recomandate pentru a rezolva problema lipsei forței de 
muncă sau a prețului ridicat al acesteia este ca o companie să îşi desfăşoare 
activitatea de producţie în afara ţării sale, fie prin construirea unei fabrici într-o tara 
cu salariul minim pe economie foarte redus, fie prin sub-contractarea către 
producătorii din acea tara. Această metodă a fost folosită de un mare număr de 
companii americane precum şi de companii din Japonia, Taiwan sau Hong Kong. 
Țările alese cel mai adesea pentru externalizarea producţiei sunt China, Thailanda, 
Indonezia, Insulele Filipine sau India.” 


33 Fisher, C.D.; Schoenfeldt, L.F.; Shaw, J.B.-Human Resource Management „Houghton Mifflin Company, Boston, 1992, 
pg.130. 

Până de curând, majoritatea companiilor străine ignorau orice problemă 
etică legată de folosirea mâinii de lucru ieftine. Cu toate acestea, problemele etice 
ridicate de acest fenomen sunt numeroase: condiţii de muncă periculoase, 
programe de lucru excesiv de lungi, munca forțată a copiilor, salarii sub nivelul 
minim necesar subzistentei. În China, chiar şi regulile de bază privind siguranţa la 
locul de muncă sunt ignorate deoarece autorităţile sunt extrem de interesate de 
atragerea investitorilor străini sau sunt foarte uşor de mituit. Se apreciază că peste 
15 000 de oameni şi-au pierdut viata în accidente la locul de muncă în China între 
anii 1992 şi 1994. În Shenzhen au murit 81 de muncitori într-un incendiu la o fabrică 
de produse de tip artizanal. Fabrica avea plasate ilegal ateliere, dormitoare pentru 
muncitori şi un depozit în aceeaşi clădire. Situaţia era şi mai periculoasă datorită 
faptului că ferestrele erau blocate de gratii iar uşile erau încuiate pentru ca 
muncitorii să nu plece şi să nu fure. Câteva luni mai târziu, un incendiu în condiţii 
similare la o fabrică din Bangkok a ucis aproximativ 200 de muncitori.”° 

Desigur, salariile în aceste tari sunt cu mult mai reduse decât în tara de 
provenienţă a companiei însă unele dintre acestea nici măcar nu plătesc salariile 
promise. S-au raportat cazuri ale unor muncitori chinezi angajaţi de firme străine cu 
salariul minim de aproximativ 100 dolari pe lună care erau forțați să plătească lunar 
mai mult de jumătate din salariu drept „amenzi” pentru greşeli efectuate în timpul 
muncii. Tinerele din zonele rurale sunt adesea angajate deoarece se consideră că 
sunt supuse şi uşor de exploatat. În multe cazuri, copiii îşi însoțesc mamele la 
muncă şi sunt la rândul lor puşi la muncă de la o vârstă foarte fragedă.% 

Wal-Mart, compania gigant de vânzări cu amănuntul, a resimţit efectele 
negative datorate ignorării comportamentului furnizărilor săi. Compania a făcut 
subiectul unui documentar şocant atunci când s-a descoperit că unul dintre sub- 
contractorii săi din Bangladesh folosea munca minorilor. În consecință, corporatia 
Wal-Mart a adoptat un cod revoluționar de reguli pentru partenerii săi de 
aprovizionare. Printre altele, acest cod interzice săptămâna de lucru mai mare de 60 
de ore şi angajarea copiilor cu vârsta sub 15 ani. Compania Levi Strauss are de 
asemenea o politică foarte strictă şi este recunoscută pentru eforturile sale de 
îmbunătăţire a standardelor de siguranţă şi muncă în ceea ce priveşte partenerii 
străini. În prezent, compania interzice angajarea copiilor cu vârsta sub 14 ani şi 
suportă cheltuielile de salarizare pentru copiii care erau deja angajaţi înainte de 
introducerea acestor restricții. 

Echipamentele sportive marca Nike sunt produse în peste 30 de tari, 
totalizând un număr aproximativ de 350 de fabrici care nu se află în proprietatea 
companiei. Din această cauză, Nike a adoptat un regulament de conduită foarte 
detaliat pentru relaţiile cu angajaţii din fabricile din străinătate. Încălcarea acestui 
cod duce la penalizarea sub-contractorului şi, chiar la ruperea contractului cu 
acesta.% 

Şi totuşi, într-un articol recent pe Internet se arată că o mare universitate din 
SUA a anulat un contract de licenţă cu Nike arătându-se preocupată de modul în 
care compania îşi tratează angajaţii în Honduras. Universitatea din Wisconsin acuză 
Nike că nu susţine angajaţii în obţinerea plăţilor compensatorii la care aceştia au 
dreptul în urma procesului de închidere a doua fabrici Nike în decursul anului trecut. 
"Nike nu intenţionează să găsească soluţii acceptabile pentru sprijinirea 
muncitorilor concediati şi a familiilor lor din Honduras", declară reprezentanții 
universităţii. Consorţiul pentru Drepturile Angajatilor, a declarat că celor aproape 
2.000 muncitori hondurieni implicaţi în cazul Nike li se datorează o sumă totală de 
2,2 milioane USD, majoritatea dintre ei neavând în prezent un loc de muncă, hrană 
sau bani. Codul de conduită al Universităţii Wisconsin impune furnizorilor să îşi 
asume responsabilitatea pentru subcontractorii lor. Totuşi, politica Nike prevede că 
subcontractorii sunt cei responsabili pentru plata compensatiilor către angajați, iar 


3 Mark Clifford, “Social Engineers”, in Far Eastern Economic Review, 14 aprilie 1994, pg.56-60 
6 Martha Nichols, Third-World Families at Work: Child Labor or Child Care?” in Harvard Business Review, ianuarie- 
februarie 1993, pg.12-23 
C.M. Solomon, “Put Your Ethics to a Global test”, in Personnel Journal, ianuarie 1996, pag.66-74 
% http://www.nikeworkers.com 

compania declară că în cele două fabrici din Honduras nu s-au realizat produse sub 
brandul Wisconsin. 7» 

Aceste probleme etice nu sunt chiar asa de simple cum pot parea la prima 
vedere. Impunerea standardelor vestice de siguranta si salarizare va descuraja 
investiţiile străine în economiile țărilor slab dezvoltate, unde acestea sunt absolut 
necesare pentru îmbunătăţirea condiţiilor de viata şi mediu. Angajarea în cadrul 
fabricilor aparținând companiilor străine este de multe ori singura modalitate de a-şi 
asigura traiul pentru multe familii şi singura sursă de asigurare a independenţei 
financiare pentru multe femei din lumea a treia. Dacă aceste companii îşi închid 
fabricile, persoanele angajate vor avea foarte mult de suferit. Este oare echitabil 
salariul de 56 dolari americani pe lună plătit de Nike muncitorilor în Vietnam? Un 
studiu comandat de Nike şi realizat de profesorii de la Dartmouth a demonstrat că 
minimul necesar pentru a asigura traiul acestora este de aproximativ 29 de dolari, 
deci salariul acordat le permite şi cheltuieli suplimentare sau economii. Chiar şi 
munca minorilor poate fi privită din două puncte de vedere. În cazul în care pur şi 
simplu nu există acces la educaţie, nu este mai bine ca aceşti copii să îşi însoțească 
mamele la muncă în fabricile multinaționale decât să cerşească pe străzi sau să 
devină practic sclavi în industria locală? Unii copii sunt chiar singurii aducători de 
venit ai unei familii — este oare corect să fie concediati din cauza vârstei atunci cand 
se aplică standardele vestice de muncă? % 


5.4. RELATIVISM VERSUS ABSOLUTISM ÎN ETICĂ 


Ce ar trebui să facă un manager internaţional de resurse umane în cazul în 
care o practică a companiei care în mod normal este ilegală sau dezaprobată în tara 
de origine este legală sau obişnuită în tara de desfăşurare a activităţii respective? 
Exemplele pot include cazuri flagrante de discriminare pe bază de sex, rasă sau 
etnie la angajare, în distribuirea îndatoririlor sau în acordarea compensaitiilor; 
folosirea muncii minorilor sau oferirea unor condiţii nesigure de muncă. 

Teoreticienii în etică discută două puncte de vedere diferite asupra acestui 
gen de dileme. O opţiune este reprezentată de relativismul etic care susţine că ceea 
ce este definit de o societate ca fiind drept/echitabil/acceptabil este etic. În 
perspectivă relativistă, discriminarea femeilor nu este, obiectiv vorbind, nici bună, 
nici rea; este însă bună dacă societatea o aprobă, aşa cum se întâmplă în Arabia 
Saudită, Iran sau Afganistan, şi rea acolo unde oamenii o privesc ca atare, cum este 
în S.U.A. sau în Europa. În China suprapopulată, avortul este o metodă de control 
demografic susținută de guvern, pe când în Irlanda, intrasingent catolică, este strict 
interzis prin lege.” În miezul relativismului cultural se află opinia că nu există nici un 
fel de valori morale absolute şi nici un cadru de referință extern pentru a decide 
dacă regulile unei societăţi sunt „mai bune” decât cele ale alteia. Diferitele societăți 
sunt pur şi simplu în dezacord în ceea ce priveşte moralitatea. Managerul de 
resurse umane care încearcă să îşi impună valorile personale asupra practicilor țării 
gazdă se face vinovat de imperialism etic. Conform doctrinei relativismului etic, este 
perfect acceptabilă respectarea practicilor locale în relaţia cu angajaţii. Deşi aceasta 
pare să fie o abordare liberală, ea poate duce la acţiuni pe care majoritatea 
populaţiei țării de origine a companiei le găseşte a fi inacceptabile — cum ar fi munca 
minorilor sau sclavia. 

Cealaltă opţiune este reprezentată de absolutismul etic. Acesta susține că 
există un singur set de principii etice universale care se aplică oricând şi oricăror 
culturi. Această abordare ar fi foarte folositoare prin faptul că sugerează care dintre 
practicile locale — deşi diferite de cele din tara de origine a companiei — sunt 
acceptabile moral deoarece nu încalcă principiile universale, şi care nu sunt 
acceptabile din punct de vedere moral, deci nu trebuie aplicate. Problema acestei 


» “Nike are de suferit din cauza boicotului universităţii din Wiscosin” la http://www.csr-romania.ro/news/csr-news-tendinte-si- 
cercetari/575, accesat la data de 31 august 2010 

30 http://business.nmsu.edu/~dboje/nikeworkers.html 

31 Crăciun, D.;Morar,V.; Macoviciuc, V. -Etica afacerilor, Editura Paideia, Bucuresti, 2005, pg.552 

abordări este de a decide care sunt principiile universal valabile şi argumentele 
logice care le fac numai pe acestea universal valabile. Adoptarea valorilor unei 
singure culturi sau religii ca viind universal valabile poate duce la imperialismul 
etic.” 

Teoreticienii pot oferi argumente impresionante împotriva ambelor abordări. 
Pe bună dreptate, ne putem întreba cum ar trebui să se ghideze un manager într-o 
tară străină? Thomas Donaldson a încercat să ofere un cadru pentru luarea 
deciziilor etice într-un mediu multinational. El susţine „tolerarea diversității culturale 
impunând limite contra nesabuintei morale”. Din anumite puncte de vedere, teoria 
sa este absolutistă deoarece se bazează pe zece drepturi fundamentale 
internaţionale: libertatea de mişcare, libertatea de a deţine proprietăţi, dreptul de a 
nu fi torturat, dreptul la un proces corect, dreptul la tratament non-discriminator, 
dreptul la siguranţa fizică, libertatea de exprimare şi de asociere, dreptul la o 
educație minima, la participare politică şi la subzistență. Companiile, indiferent de 
modul de a face afaceri, trebuie să evite privarea indivizilor de aceste drepturi şi 
libertăţi.* 

Totuşi, aceste drepturi şi libertăţi nu pot constitui singure un cod eficient. 
Donaldson sugerează ca managerii de resurse umane ar tebui să îşi pună o serie 
de întrebări atunci când decid dacă o anumită acţiune este permisă pentru o 
companie multinațională, în situa ia când aceasta nu este legală sau acceptabilă 
moral în tara de origine dar este legală şi acceptabilă în tara gazdă. În primul rând, 
managerul trebuie să se întrebe de ce acea acţiune este legală în tara gazdă dar 
ilegală în tara de origine. Răspunsul la această întrebare ne poate evidenția două 
cauze: 

1) nivelul relativ de dezvoltare economică al ţării gazdă; 

2) motive independente de dezvoltarea economică. 

În cazul 1), următoarea întrebare care s-ar putea formula este: tara de origine 
ar fi acceptat acţiunea dacă s-ar fi aflat la acelaşi nivel de dezvoltare economică 
precum tara gazdă? Dacă da, acţiunea este acceptabilă. De exemplu, se 
construieşte o fabrică de materiale de fertilizare care fabrică un produs absolut 
crucial pentru hrănirea populaţiei infometate a unei naţiuni, în ciuda faptului ca 
există un oarecare risc de îmbolnăvire a angajaţilor, la locul lor de muncă. Dacă ţara 
de origine a companiei s-ar afla şi ea în situaţia de foamete, ar accepta riscul contra 
sănătăţii angajaţilor în interesul populaţiei, în general? 

În cazul 2) este necesar un proces mult mai complex pentru luarea unei 
decizii. Managerul trebuie să îşi pună două întrebări suplimentare: „Este posibilă 
desfăşurarea unei afaceri de succes în tara gazdă fără implementarea acţiunii?” şi 
„Este această acţiune o încălcare flagrantă a drepturilor fundamentale internaţionale 
ale omului?”. Acţiunea este acceptabilă doar dacă răspunsul la ambele întrebări 
este nu. Adică, dacă acţiunea este critică pentru funcţionarea companiei în acea 
țară şi nu violează drepturile fundamentale ale omului. Altfel, compania ar trebui să 
refuze să respecte practicile locale. 

Un model mai puţin structurat de luare a unei decizii este sugerat de către 
Kohls şi Buller.** Ei recomandă luarea în considerare a importanţei conflictului etic 
apărut. Conflictul este important dacă se referă la o valoare de bază (similară 
drepturilor fundamentale din teoria lui Donaldson), şi nu la una periferică, şi dacă 
țara de origine are un consens puternic cu privire la aceasta (majoritatea populaţiei 
dezaprobă acţiunea). În acest caz, compania ar trebui să respecte valorile țării de 
origine. Alţi factori care trebuie luaţi în considerare sunt: gradul de control al situaţiei 
de către companie (adică, dacă aceasta are puterea necesară pentru a impune 
valorile ţării de origine în tara gazdă) şi cat de repede trebuie luată decizia (dacă 
există timp pentru a se găsi o soluţie satisfăcătoare pentru ambele parti). 
Considerarea acestor factori în luarea unei decizii poate duce la evitarea provocării 
unui conflict etic, la evitarea conformării exclusive la practicile locale sau din tara de 


32 Walter T. Stace, “Ethical Relativity and Ethical Absolutism”, în Ethical Issues in Business, Prentice-Hall, New Jersey, 1988, 
pg. 27-34 
ὃ Thomas Donaldson, The Ethics of International Business, Oxford University Press, New York, 1989, pg. 103, 104 
* John Kohls; Paul Buller- “Resolving Cross-Cultural Ethical Conflict:Exploring Alternative Strategies”, in Journal of Business 
Ethics, vol.13, pg.31-38 

origine . Se poate încerca găsirea unei soluții comune prin negociere, convingere, 
educare sau introducere subtilă a valorilor din tara de origine. 


5.5. PRACTICA DENUNTULUI ÎN CADRUL COMPANIILOR 


Denuntatorul (whistleblower) este o persoană care atrage atenţia asupra 
unui fapt ilegal sau reprobabil care apare într-o organizaţie din care, de obicei, 
aceasta face parte. Abaterile dezvăluite pot aparține mai multor categorii de fapte: 
încălcarea legii/regulamentului, ameninţare directă contra interesului public, fraudă, 
încălcarea normelor de sanatate/siguranta sau corupţie. Denuntatorii pot aduce 
acuzații la nivel intern (de exemplu, contra altor persoane din cadrul organizaţiei) 
sau extern (către organisme de reglementare, agenţii de aplicare a legii, mass- 
media sau grupuri afectate). Oricare dintre aceste două metode pot fi aplicate în 
mod deschis sau anonim. 

Termenul “whistleblower” (whistle = fluier, blower = care suflă) provine de la 
practica ofițerilor de poliţie din Marea Britanie de a-şi folosi fluierele atunci când 
observă săvirşirea unei infracţiuni. Fluierul îi alertează cu privire la pericol pe ceilalți 
ofițeri de poliție precum şi pe cetățeni”. 

Reacţiile fata de denuntatori sunt foarte variate. Denuntatorii sunt de obicei 
văzuți drept martiri altruişti în favoarea interesului public; alţii îi consideră „turnători” 
sau „pârâtori” care urmăresc doar gloria personală şi faima. Unii cercetători 
consideră ca în cazul denuntatoriilor ar trebui considerată cel putin premisa că 
aceştia abordează dificultăţile din perspectiva principiilor etice; de asemenea, ei 
consideră că această practică este mai respectată în sistemele de guvernare în 
care există o educaţie de bază în etica virtuții“? *. 

Deoarece majoritatea cazurilor de denuntari atrag putin sau deloc atenţia 
mass-media, iar majoritatea denuntatorilor care raportează abateri majore se află, 
de obicei, într-o formă de pericol sau de persecuție, ideea că aceştia ar căuta faima 
şi gloria devine greu de crezut. 

Ce ar trebui să facă un angajat atunci când ştie de un comportament incorect 
din punct de vedere etic din partea colegilor, al superiorilor sau altor persoane din 
companie? Până de curând, majoritatea companiilor considerau că angajatul nu 
trebuie să ia nici o măsură, fiind inacceptabil ca acesta să facă eforturi pentru 
remedierea situației. 

Denuntarea este relativ rară în majoritatea organizaţiilor. Majoritatea 
oamenilor nici măcar nu se gândesc să denunțe activităţi reprobabile fie de teama 
unor represalii, fie de teama de a-şi deteriora relaţiile de la şi din afara locului de 
muncă”. Acest lucru se datorează faptului că, pentru a realiza acest lucru, un 
angajat trebuie: (1) să aibă la cunoştinţă comportamentul ilegal/imoral în cadrul 
organizaţiei şi să aibă dovezi suficiente pentru a-şi sprijini acuzațiile; (2) să 
considere comportamentul în cauză grav din punct de vedere moral sau având 
consecințe grave pentru ceilalţi; (3) să se simtă personal responsabil de rezolvarea 
situaţiei; (4) să considere că există o cale plauzibilă de acţiune în acest sens. Chiar 
şi în aceste condiţii, angajaţii se tem de obicei de consecințele denuntarii care pot 
varia de la izolarea de colegi, concediere, eliminarea şanselor de promovare, 
pierderea reputației pâna la, în unele cazuri, chiar riscul de a suporta atacuri fizice 
sau de a fi ucis. 


35 http://en.wikipedia.org/wiki/Whistle-blowing 
3 Faunce TA, Developing and Teaching the Virtue-Ethics Foundations of Healthcare Whistle Blowing, Monash Bioethics 
Review, 2004, pag. 41-55 
*7 Faunce TA & Jefferys S., Whistleblowing and Scientific Misconduct: Renewing Legal and Virtue Ethics Foundations, 
Journal of Medicine and Law, 2007, pag. 67-84 
* Rowe, Mary & Bendersky, Corinne, "Workplace Justice, Zero Tolerance and Zero Barriers: Getting People to Come 
Forward in Conflict Management Systems" în volumul Negotiations and Change, From the Workplace to Society, 2002, editori 
Thomas Kochan şi Richard Locke, Cornell University Press 
Mary Rowe MIT, Linda Wilcox HMS, Howard Gadlin NIH, Dealing with—or Reporting— “Unacceptable” Behavior (With 
additional thoughts about the “Bystander Effect”), 2009, Journal of the International Ombudsman Association 2(1), pe internet 
la adresa Ombudsassociation.org 

Persecutarea denuntatorilor a devenit o problemă gravă in multe parti ale 
lumii. Deşi denuntatorii sunt adesea protejaţi de lege contra represaliilor 
angajatorului, au existat multe cazuri în care aceştia au suferit consecințe cum ar fi: 
încetarea contractului de munca, suspendarea contractului de muncă, 
retrogradarea, diminuări salariale sau hărțuire dură din partea celorlalţi angajaţi. De 
exemplu, în Statele Unite, majoritatea legilor pentru protecția denuntatorilor prevăd 
acțiuni compensatorii pentru cazurile în care persecutarea este dovedită. Cu toate 
acestea, multi denuntatori susțin că, în cadrul corporațiilor şi al agențiilor 
guvernamentale, domină oprobiul fata de aceştia şi, în unele cazuri, denuntatorii au 
fost actionati în instanţă pentru denuntul efectuat %. 

Ca urmare a acestui fapt, în occident multe organizaţii private au instituit 
fonduri pentru finanțarea apărării legale a denuntatorilor şi/sau grupurilor de suport; 
un astfel de exemplu fiind Public Concern at Work în Marea Britanie — organizaţie 
caritabilă pentru protejarea denuntatorilor care acționează în interesul public“. 

În ultimul timp, pe măsură ce problemele etice au devenit din ce în ce mai 
importante în afaceri, multe organizaţii şi-au schimbat atitudinea fata de denunturi. 
Acesta nu mai este privit drept lipsă de loialitate sau încercare de a se afirma; 
companiile încearcă acum să folosească denunturile ca pe nişte semnale de 
alarmă care demască o situație ce trebuie remediată. Făcând denuntul intern mai 
accesibil şi mai eficient, aceste companii speră să poată descoperi şi remedia 
problemele înainte ca acestea să devină publice şi să dăuneze firmei.“. 

O politică internă eficientă în privința denuntului ar trebui“: 

ο sa fie scrisă, 
sa fie promovata bine in cadrul angajatilor; 

e sa permită angajaţilor să se adreseze altor persoane decât superiorului lor 
imediat (deoarece acesta este de multe ori cel care efectuează sau 
coordonează acțiunea ilegală/imorală); 

e să permită denuntul anonim; 

e să precizeze o procedură internă de investigaţie care să informeze 
denuntatorul de faptele descoperite; 

e sa interzică orice formă de pedepsire/răzbunare împotriva denuntatorului; 

ο sa ofere o cale de apel în cazul în care denuntatorul nu este mulțumit de 
răspunsul primit. 


Managerii de resurse umane sunt deseori implicaţi în cazurile de denunt. Ei 
pot fi, de asemenea, implicaţi în educarea supervizorilor în privinţa politicilor de 
denunt şi în luarea de măsuri pentru împiedicarea răzbunării fata de denuntatori. De 
asemenea, în unele cazuri, chiar şi legea oferă protecţie denuntatorilor. 

În România, protecţia personalului din autoritățile publice, instituțiile publice 
şi din alte unităţi, care semnalează încălcări ale legii este reglementată de Legea 
nr.571/2004. Încălcările legii pot fi semnalate şi pe internet. Din mai 2008, site-ul 
www.avertizori.ro este pus la dispoziţia doritorilor de cătreTransparency 
International (Tl) România, Fundaţia Concept şi Centrul Independent pentru 
Dezvoltarea Resurselor de Mediu. Site-ul www.avertizori.ro arată ce înseamnă a fi 
avertizor de integritate şi cum îl protejează legea pe acesta atunci cînd semnalează 
încălcări ale legii din instituţia în care lucrează. Site-ul reprezintă o platformă 
complexă de comunicare, menită să ofere informaţii utile privind faptele care pot 
face obiectul unei avertizari de integritate, mijloacele de plîngere şi mecanismele de 
protecţie pe care funcţionarii publici, personalul contractual şi alte categorii de 
personal din administraţia publică le au la dispoziţie.“ 

În Republica Moldova, protecţia celor care denunţă fapte de corupţie este 
reglementată inca de prin anul 1998. Măsurile urgente de protecție, ce pot fi 


3) http://en.wikipedia.org/wiki/Whistle-blowing, accesat pe 27.02.2010 

“ http://www.pcaw.co.uk 

“ Timothy R. Barnett, Daniel S. Cochran, “Making Room for the Whistleblower”, HR Magazine, ianuarie 1991, pg.58-61 
5 J.P.Near and M.P.Micelli, “Effective Whistle-Blowing”, Academy of Management Review, Vol.20(3), 1995, pg.679-708 
3 http://www.telegrafonline.ro/1210798800/articol/54131/coruptia_poate fi denuntata pe _avertizoriro.html 

aplicate de către Centrul pentru Combaterea Crimelor Economice şi Coruptiei din 
țara vecină sunt asigurarea pazei personale şi pazei locuinței.“ 

Fostul corespondent al revistei germane "Stern" la Bruxelles, Hans-Martin 
Tillack, a primit Premiul pentru Libertatea şi Viitorul Mass-Media, în valoare de 
30.000 de euro, din partea fundaţiei Media of Sparkasse din Leipzig. Premiul i-a fost 
acordat pentru articolele pe care le-a scris despre corupţia si încălcările principiilor 
democratice din cadrul instituţiilor Uniunii Europene. Tillack a primit premiul 
împreuna cu ziaristul american Seymour M. Hersh, reporter al ediţiei germane 
"Financial Times", in Afganistan. Fundaţia Media of Sparkasse din Leipzig acorda 
Premiul pentru Libertatea şi Viitorul Mass-Media jurnaliştilor şi instituţiilor media care 
îşi asumă riscuri majore şi dovedesc un mare curaj în apărarea libertăţii presei.“ 


5.6. DILEME PENTRU PROFESIONIŞTII DIN DOMENIUL RESURSELOR 
UMANE: CONFORMARE SAU DIPLOMAȚIE? 


Rolul general al funcţiei de resurse umane (RU) este de a permite 
organizaţiei să-şi atingă obiectivele prin asigurarea serviciilor de îndrumare şi 
susținere pentru toate problemele care tin de angajaţii organizaţiei. În mod 
tradițional s-a considerat că rolul Departamentului de Resurse Umane (DRU) este 
acela de a susţine şi oferi informaţii conducerii şi nu de a lua decizii. Astăzi, 
concepția conform căreia activitatea de RU este de consultanță a început să se 
schimbe, deoarece specialiştii din acest domeniu au şi responsabilitatea de a 
impune respectarea legislaţiei muncii astfel încât să se asigure un tratament corect 
pentru toți angajații. 

Nu este însă neobişnuit ca să se facă presiuni asupra DRU pentru a încălca 
fie legea, fie regulamentele organizaţiei pentru a îndeplini cerințele unui alt 
departament. Cei care fac astfel de presiuni pot chiar să nu cunoască legea şi 
procedurile aferente, caz în care trebuie să fie instruiți. Totuşi, în multe situații, cei 
care fac presiuni pur şi simplu consideră că nevoile lor sunt mult mai importante 
decât respectarea legii şi a politicilor interne şi pot încerca încălcarea acestora 
pentru a-şi satisface dorințe personale. Managerii de RU suportă dileme etice atunci 
cand se fac presiuni asupra lor pentru a promova, angaja sau efectua plăţi pe bază 
de favoritism şi nu pe bază de merit; atunci cand ei identifică discriminări în 
recrutare, promovare sau premiere; atunci când acţiunile disciplinare sunt aplicate 
diferenţial. 

Un exemplu foarte comun îl constituie managerul care se prezintă la DRU şi 
spune : „am un post liber şi ştiu deja pe cine vreau să angajez: pe lonescu. Cum să 
procedez?” Managerul de RU, în special într-o instituţie publică, trebuie să explice 
imediat necesitatea punerii în aplicare a unei proceduri transparente, pe bază de 
concurs, de căutare a celui mai calificat candidat, respectând principiile egalităţii de 
şanse. O problemă şi mai gravă o constituie persoana dintr-o funcţie de conducere 
care instruieşte managerul RU să nu îi trimită „femei sau minorităţi” la interviu 
pentru un post liber*®. 

Alte probleme frecvente sunt reprezentate de managerii care îşi exagerează 
nevoile de angajare cu scopul de a da amploare departamentului lor şi de a-şi 
asigura un buget mai mare, sau care completează noi sarcini în fişele de post 
pentru a solicita măriri de salariu pentru angajaţii lor. Deşi poate că simpatizăm cu 
managerii care procedează astfel, echitatea şi consecventa în comportament cer ca 
managerul RU să respecte procedurile legale în toate cazurile. Din nefericire, 
insistenţele şi presiunile pot reduce popularitatea managerului RU fata de angajații 
pe care acesta îi serveşte şi poate chiar să dăuneze carierei membrilor 
departamnetului de resurse umane. 


4 http:/Awvww.cape.md/ro/radio/19.html 
35 http://www.9am.ro/stiri-revista-presei/2005-01-08/jurnalist-premiat-pentru-denuntarea-coruptiei-din-institutiile-ue. 
4 Fisher, C.D.; Schoenfeldt, L.F.; Shaw, J.B.-Human Resource Management „Houghton Mifflin Company, Boston, 1992, pg. 

Alte scenarii problematice sunt descrise de specialişti. De exemplu, cazurile 
în care în mod obişnuit se realizează „înţelegeri” cu angajaţii care urmau să fie 
concediati cu drept de cauză. Pentru a nu le strica reputaţia, managementul era de 
acord ca aceştia să îşi dea demisia şi să li se ofere recomandări neutre. Managerul 
de RU a avut îndoieli de ordin etic în a elibera recomandări neutre deoarece 
greşelile care duseseră la ruperea contractului de muncă puteau fi repetate dacă 
persoanele în cauză erau preluate de angajatori neavizati*’. 

O altă dilemă etică apare atunci când se acţionează împotriva unui angajat 
pe baza zvonurilor. Să presupunem că un manager RU află informal de la un prieten 
din organizaţie că un angajat hartuieste sexual un subordonat. Nu există încă ο 
plângere formală din partea subordonatului şi totuşi, dacă hărţuirea are într-adevăr 
loc, este inacceptabil şi organizaţia are datoria de a remedia situaţia. O problemă 
similară poate apărea atunci când un supervizor suspectează pe cineva de abuz de 
droguri sau alcool dar dosarul angajatului nu conţine încă îndeajuns de multe 
observaţii pentru a permite o acţiune oficială în acest sens. Dacă se aşteaptă ca 
problema să avanseze până la notificarea oficială a managerului RU despre acestă 
situație, ceilalți angajaţi vor continua să fie expuşi la riscuri, angajatorul putând fi 
tras la răspundere; pe de altă parte, poate fi foarte dificil de explicat de ce s-a ales 
să se acţioneze contra unui angajat doar în baza zvonurilor“$. 

Managerul de RU al viitorului trebuie să fie un avocat al angajaţilor şi să 
menţină un nivel ridicat al standardelor etice. De multe ori această poziție înseamnă 
şi datoria de a-i spune şefului că greşeşte — împiedicându-l să facă greşeli în relaţia 
cu angajații. 


5.7. CONFIDENTIALITATEA INFORMAȚIILOR PERSONALE 


Organizațiile sunt interesate şi au dreptul să intre în posesia unor date si 
informaţii privind persoanele pe care le angajează. În anii regimului comunist, 
fiecare angajat avea cate un ,dosar”, completat şi păstrat de către temutii ,cadristi” 
de la serviciul de personal. Angajatul nu avea acces la propriul său dosar, în care 
erau consemnate tot feluri de detalii, privind nu numai evoluţia profesională a 
acestuia, ci şi multe alte informaţii de natură să croiască un profil politico-ideologic al 
acestuia, cum ar fi: dacă are vreo rudă apropiată fost deţinut politic, un unchi fost 
legionar; un frate fugit în străinătate, dacă are obiceiuri dubioase precum 
cumpărarea de bunuri de la shop sau aduse din străinătate, dacă spune bancuri 
politice, face remarci critice fata de starea de lucruri din tara, dacă ascultă posturi de 
radio duşmănoase (Europa Liberă sau Vocea Americii) şi multe altele”. 

Astăzi această scormonire prin viata privată a angajaţilor sperăm sa 
aparțină trecutului, cu toate că tendința companiilor din toată lumea, de-a face un 
profil medico-psiho-socio-profesional minuţios al fiecărui angajat lasă în continuare 
deschisă dezbaterea etică privind dreptul angajaţilor la intimitate. Dreptul la 
intimitate este enuntat ca fiind dreptul fundamental al individului de a deține controlul 
asupra informaţiilor despre sine şi de a controla situaţiile în care aceste informații 
pot fi dezvăluite. 

Diferite tipuri de informaţii personale ridică adesea probleme de 
confidentialitate. Din diverse motive, persoanele pot dori ca informaţii personale cum 
ar fi apartenenţa religioasă, orientarea sexuală, afilierea politică sau activităţile 
personale să nu fie dezvăluite. Acest lucru poate fi dorit pentru a evita discriminarea, 
stinghereala personală sau deteriorarea reputației profesionale a persoanei in 
cauză. 

Confidentialitatea opiniei politice a persoanei a devenit o preocupare din cele 
mai vechi timpuri când au apărut sistemele de vot. Votul secret este măsura cea mai 


Fisher, C.D.; Schoenfeldt, L.F.; Shaw, J.B.-Human Resource Management „Houghton Mifflin Company, Boston, 1992, pg. 
240 

38 SHRM/CCH Survey, Chicago:Commerce Case Clearinghouse, June 26, 1991, pg.1 

” Craciun,D.,Morar,V.,Macoviciuc, V.-Etica în afaceri, Editura Paideia, Bucuresti,2005, pg.505 

simplă şi cea mai răspândită de a conferi siguranța că opiniile politice ale 
alegătorului nu sunt cunoscute de nimeni altcineva decât de el însuşi. Votul secret 
este aproape universal folosit în democraţia modernă şi este considerat un drept de 
bază al cetățeniei. De fapt, acest drept este foarte rar retras, chiar şi în cazul în care 
celelalte drepturi la confidentialitate ale persoanei au fost deja retrase sau limitate. 

Leslie Regan Shade susține că dreptul omului la confidentialitate este 
necesar în exercitarea democraţiei şi asigură demnitatea şi autonomia umană. 
Confidentialitatea se bazează pe norme de distribuire a informației şi circumstanţele 
în care acest lucru este adecvat. Declararea unei încălcări a confidentialitatii 
depinde de context“. Shade este de părere că este necesară abordarea 
confidentialitatii din perspectiva individului, nu din perspectiva economică“!. Deşi nu 
există nici o lege a confidentialitatii universal acceptată de către toate ţările, unele 
organizații promovează anumite concepte care ar trebui implementate de către 
fiecare tara în parte. De exemplu, Declaraţia Universală a Drepturilor Omului, 
articolul 12, prevede: Nimeni nu va fi supus la imixtiuni arbitrare in viata sa 
personală, în familia, domiciliul sau corespondența sa, nici la atacuri contra onoarei 
şi reputației sale. Orice persoană are dreptul la protecţia legii împotriva unor 
asemenea imixtiuni sau atacuri. 

Pentru Europa, articolul 8 din Convenţia Europeană a Drepturilor Omului 
garantează dreptul la respectarea vieţii private şi de familie, a domiciliului şi a 
corespondenței personale. Curtea Europeană a Drepturilor Omului de la Strasbourg 
a dezvoltat un corp de jurisprudenta pentru definirea acestui drept fundamental. 
Uniunea Europeană cere tuturor statelor membre să implementeze legi pentru a se 
asigura că cetățenii lor au dreptul la confidentialitate prin intermediul directivelor, 
cum ar fi Directiva 95/46/CE privind protecţia datelor cu caracter personal. În Marea 
Britanie această directivă a dus la adoptarea Legii pentru Protecţia Datelor din 1998, 
iar în Franţa protecţia datelor este monitorizată de CNIL, un organism 
guvernamental care trebuie să autorizeze legislaţia privind confidentialitatea înainte 
ca aceasta să fie adoptată. 

În România, Directiva 95/46/EC a Uniunii Europene este inclusă în Legea 
676/2001, care vizează în special prelucrarea datelor personale şi protecţia vieții 
private în sectorul telecomunicatiilor. Ea se referă, în primul rând, la ingerintele 
autorităţilor publice în sfera privată, prin intermediul procesării datelor obținute pe 
baza convorbirilor telefonice. Legislaţia Uniunii Europene acordă însă, o deosebită 
atenţie modului în care este realizată supravegherea şi monitorizarea comunicării 
angajaţilor la locul de muncă. Astfel, în conformitate cu Directiva 95/46/EC, a fost 
creat un Grup de lucru pentru protecția datelor, care este un organism independent, 
cu atribuţii consultative. Pe 29 mai 2002, acesta a adoptat Documentul de lucru 
referitor la supravegherea comunicaţiilor electronice la locul de muncă. Acest 
document are rolul de a oferi precizări suplimentare cu privire la modul în care 
legislaţia statelor membre trebuie să abordeze chestiunea în discuţie. În elaborarea 
documentului, Grupul de lucru îşi propune să răspundă la câteva întrebări care 
definesc problema monitorizării angaja ilor: 

Este monitorizarea activităţii angajaţilor transparentă? 

În ce măsură este această activitate necesară? 

Sunt măsurile de monitorizare echitabile? 

Sunt aceste măsuri proporționale cu scopurile pe care le urmăreşte 
compania? 

Răspunsurile la aceste întrebări nu au un caracter evident, aşa cum ar părea 
la prima vedere. Pe de o parte, angajatului îi este recunoscut dreptul la viata privată 
şi nu orice monitorizare poate fi considerată justificată. Pe de altă parte, compania 
are dreptul să îşi protejeze integritatea sistemului informatic şi al informaţiilor 
confidentiale referitoare la afacere. De aceea, trebuie realizată o balansare corectă 
a intereselor şi drepturilor care intră în conflict în acest caz. 


eS 


°° United Nations. (1948). Universal Declaration of Human Rights, accesat in 7 octombrie 2006 pe site-ul 
http://www.un.org/Overview/rights.html 
>! Shade, L. R. - Reconsidering the right to privacy in Canada, Bulletin of Science, Technology & Society, 2008, nr. 28(1), pag. 

De asemenea, Grupul de lucru a dezvoltat 7 principii de protecţie a datelor 
private, care trebuie respectate în procesul de monitorizare a angajaţilor pentru a 
îndeplini condiţiile de legalitate şi legitimitate: al necesităţii, al finalitatii, al 
transparenţei, al legitimitatii, al proportionalitatii, al acuratetei şi păstrării datelor şi al 
securității”?. 

Angajatorii se implică din ce în ce mai mult în oferirea de asigurări medicale 
angajaţilor lor. Acest lucru se întâmplă mai ales atunci când angajatorul lucrează el 
însuşi în domeniu, deci toate retetele sunt verificate de el, sau atunci când oferă 
programe de asistenţă care acordă consiliere pentru o varietate de probleme 
personale sau de muncă. Deşi aceste servicii sunt valoroase pentru angajaţi, 
angajatorul poate astfel avea acces la informaţii care în mod normal sunt 
considerate private. 

În unele cazuri, acest lucru duce la o dilemă etică pentru angajatori. De 
exemplu, dosarele medicale pot sugera că un angajat are o problemă care poate 
aduce prejudicii organizaţiei sau publicului, dar este oare legal sau obligatoriu ca 
organizaţia să ia măsuri pe baza acestor informaţii? Ce atitudine trebuie să ia 
mangementul în cazul unui angajat important care prezintă spre rambursare reţete 
pentru antidepresive? Are managementul dreptul să ştie dacă această persoană 
suferă de probleme psihologice? 

Deoarece din ce în ce mai multe dosare de personal sunt stocate în 
calculatoare, există riscul ca persoane neautorizate să obțină accesul la informații 
de natură confidențială cum ar fi rezultatele evaluărilor, date salariale sau rezultatele 
testelor anti-drog. Există multe modalități tehnice de a restricționa accesul la 
calculatoare pentru seturi de date din ce în ce mai personale, iar angajatorii cu 
sisteme computerizate pentru departamentul de resurse umane trebuie să se 
asigure că aceste modalităţi sunt folosite. Aceste modalităţi includ limitarea 
accesului persoanelor neautorizate la terminale prin încuierea birourilor după 
program sau prin accesul cu card în zona cu informaţii despre resursele umane. 
Mult mai importantă este o parolare a nivelelor pentru a limita accesul la fişiere. 
Unele persoane vor avea parole care le vor permite să vizualizeze doar anumite 
informaţii. Altele vor fi autorizate să consulte o gamă mai largă de informaţii pe când 
unele vor fi autorizate să şi editeze informaţia. Pe măsură ce departamentele de 
resurse umane devin din ce în ce mai deschise către ceilalți şi acordă servicii unei 
game din ce în ce mai largi de manageri, securitatea devine o problemă presantă. 

O altă problemă a dosarelor de personal este acurateţea. În mod ideal, 
angajaţilor ar trebui să li se permită să îşi consulte propriul dosar de personal din 
când în când pentru a se asigura că acesta este la zi şi corect. Unele departamente 
de resurse umane transmit automat angajaţilor o copie a modificărilor operate în 
dosarele lor pentru ca aceştia să le verifice acuratețea sau să solicite la nevoie 
corectarea lor. De exemplu, dacă un angajat completează o schimbare în schema 
sa de beneficii, departamentul de resurse umane îi va returna o copie a paginilor 
modificate pentru verificare. 

Angajaţii care lucrează în domeniul resurselor umane ar trebui să elimine 
periodic datele depăşite sau informaţiile irelevante din dosarele de personal. Pentru 
administrarea corectă a dosarelor de personal specialiştii recomandă următoarele**: 

= Crearea şi distribuirea către angajaţi a unui ghid foarte clar care să descrie 
practicile acceptate în organizaţie pentru manipularea informaţiilor; 

„ Să informeze candidații şi angajaţii despre cine sunt tertele parti (cum ar fi 
sursele de recomandare) care vor fi contactate pentru a obţine informaţii 
despre ei şi cum vor fi folosite acestea i să obţină consimțământul scris 
al acestora înainte de a începe culegerea informaţiilor; 

=  Strângerea şi păstrarea numai a informaţiilor utile pentru organizaţie sau 
necesare din punct de vedere legal şi stabilirea de proceduri interne de 
control pentru folosirea şi diseminarea lor; 


» http://www.hr-romania.ro/comunicate/articole/legislatie/aspecte-legale-europene-ale-monitorizarii-angajatilor, accesat la data 
de 11.12.2009 
3 Robert W. Goddard, „Shedding Light on Employee Privacy”, Management World, January 1987 

= Pastrarea informaţiilor confidentiale — dosare medicale şi de securitate, 
dosare de investigare a plângerilor, înregistrări de asigurări şi beneficii, 
evaluări comparative etc. — separat de dosarul tipic al angajatului şi 
restricționarea strictă a accesului la acestea; 

= Controlul periodic al dosarelor de către angajaţi. Acordul de a copia, de a 
solicita corecturi şi de a face contestaţii. Precizarea dosarelor care nu pot fi 
inspectate şi formularea motivelor; 

„ Eliminarea informaţiilor inutile din dosare; 

= Corespondenta dintre îndatoririle şi necesităţile departamentului celor care 
strâng informații şi tipul de informaţii solicitate; 

Dreptul la intimitate şi discreţie fata de viata privată cuprinde mai mult 
decât confidentialitatea informaţiilor personale. Michele Simms distinge patru 
tipuri de aspecte ale vieţii private pe care individul poate dori să le protejeze de 
orice indiscretie: 

1. Inviolabilitatea fizică: intangibilitatea persoanei de către ceilalţi şi 
dreptul individului asupra unui spaţiu personal. Aceasta presupune 
prevenirea, din decenta, a observării de către ceilalți a actelor intime 
sau a corpului unei persoane, cenzurarea filmelor şi a altor 
reprezentări grafice a actelor intime, a comportamentelor sau a 
corpului uman, prevenirea perchezitiilor neatorizate şi prevenirea 
accesului neautorizat la domiciliul sau în vehiculul unei persoane. 

2. Inviolabilitatea socială: libertatea individului de a interactiona cu 
oricine şi oricum doreşte în viata sa privată. 

3. Inviolabilitatea informaţională 

4. Inviolabilitatea psihologica:dreptul individului de a-şi controla 
inputurile şi outputurile emoţionale şi de a nu fi silit să-şi dezvăluie 
gândurile şi sentimentele private. 

Dezvoltarea tehnologiei şi creşterea capacităţii de a colecta şi trimite 
informaţii a avut implicaţii negative pentru păstrarea confidentialitatii. Pe măsură ce 
sistemele de informații la scară largă devin tot mai frecvente, există atât de multă 
informaţie stocată în baze de date din întreaga lume încât un individ nu are cum să 
ştie toate informaţiile despre el însuşi, sau să controleze cine poate avea acces la 
ele. Aceste informații ar putea fi vândute altora pentru profit şi / sau pot fi utilizate în 
scopuri diverse, fără ştiinţa persoanei în cauză. Conceptul de confidentialitate a 
informaţiilor a devenit din ce în ce mai important pe măsură ce apar tot mai multe 
sisteme care controlează tot mai multe informaţii. De asemenea, consecinţele 
violării intimitatii pot fi mai severe. Legile care garantează confidentialitatea în multe 
tari au trebuit să se adapteze la schimbările tehnologice pentru a soluţiona aceste 
aspecte şi a menţine drepturile oamenilor la confidentialitate aşa cum aceştia 
consideră de cuviință. Însă, totalitatea legislaţiei privind drepturile la confidentialitate 
existente la nivel mondial a fost de asemenea criticată, ca fiind incoerentă şi 
ineficientă. Au apărut propuneri cum ar fi Cadrul APEC de confidentialitate (APEC 
Privacy Framework) care doreşte să fie primul cadru legal cuprinzător cu privire la 
problema confidentialitatii datelor la nivel mondial. 


5.8. PROBLEME DE ETICĂ ÎN INSTRUIREA ANGAJAȚILOR 


Unele programe de instruire sponsorizate de angajator pot încălca dreptul 
angajaţilor la intimitate, libera decizie sau alegerea religiei. În câteva organizații 
occidentale au existat acuzaţii că unele forme de instruire nu sunt altceva decât 
metode de spălare a creierului, mai ales acelea care se bazează pe filozofii „New 
Age”. New Age este un curent spiritual, răspândit mai ales în Vest. Adepții New 

http://www.ag.gov.au/www/agd/rwpattach.nsf/V AP/%2803995EABC73F94816C2AF4AA2645824B%29-APEC+Privacy+Fra 
mework.pdf/$file/APEC+Privacy+Framework.pdf 
5 Fisher, C.D.; Schoenfeldt, L.F.; Shaw, J.B.-Human Resource Management „Houghton Mifflin Company, Boston, 1992, pg. 

Age susţin părerea că fiecare individ, având origini divine, este chemat să-şi 
construiască propriul drum spiritual, folosindu-se pentru aceasta de un patrimoniu 
care cuprinde orice tradiţie mistică sau religioasă, dar mai ales folosindu-se de 
propria experienţă interioară şi de propriul discernământ. În această întreprindere, el 
poate fi ajutat de ghizi, îngeri, guru, etc%. Un specialist în resurse umane citează 
patru exemple în care programul de instruire oferit de angajator a încălcat dreptul 
angajaţilor la intimitate οἱ liberă decizie”: (1) un program de instruire în 
management dezvoltat de fondatorul EST, (2) o instruire oferită de şi bazată pe 
teoriile Bisericii Scientologice, (3) o instruire Krone bazată pe tehnici de control al 
minţii şi pe învăţăturile unui mistic controversat şi (4) „tabăra diabolică” („hell camp”), 
de origine japoneză, menită să distrugă respectul de sine pentru a putea reconstrui 
personalitatea angajatului după modelul ales de angajator. 

Aceste tipuri de instruire necesită uneori dezvăluirea unor informaţii foarte 
personale care nu au nici o legătură cu munca; participanţii pot considera acest 
lucru o încălcare a intimitatii lor. Mai mult, unele programe de instruire New Age au 
o componentă quasi religioasă sau spirituală care este contrară credințelor 
religioase ale unor angajați. 

Angajatorii care aleg să ofere astfel de instruiri trebuie să aibă grijă să nu 
încalce dreptul la intimitate şi libertate religioasă a angajaţilor. Este recomandat ca 
orice instruire asupra căreia există dubii să se facă pe bază de voluntariat şi să se 
ofere o metodă alternativă de instruire care să asigure aceleaşi abilități şi 
competenţe şi celor care resping abordarea New Age. Ofertantii de astfel de servicii 
trebuie selecționați cu atenţie, metodele şi conţinutul instruirii trebuie verificat foarte 
atent în avans, iar angajaţilor trebuie să li se permită să plece oricând doresc, dacă 
nu sunt de acord cu conţinutul instruirii. 

O altă formă de instruire care poate ridica probleme este programul pentru 
funcţii de conducere bazat pe aventură în aer liber. Aceste programe durează de 
obicei de la 2- 3 zile pâna la câteva săptămâni şi implică activităţi fizice viguroase 
sau chiar înspăimântătoare cum ar fi escaladarea şi coborârea, sau caiac-canoe pe 
ape curgătoare de mare viteză. Scopul acestora este de a depăşi limitele artificiale 
pe care şi le impune fiecare, de a creşte încrederea în sine şi de a promova lucrul în 
echipă. In occident, aceste programe au câştigat în popularitate din anii 1980 până 
în prezent. Deoarece aceste programe sunt foarte intense, pot avea loc experienţe 
personale de învăţare foarte importante, deşi nu se garantează că lecţiile învăţate 
vor fi aplicabile la locul de muncă. 

Instruirea-aventură poate părea problematică datorită activităţilor ei 
periculoase şi a fricii şi stresului mintal pe care acestea îl pot provoca. O dată cursul 
început, presiunea socială de a participa în exerciţii inspaimantatoare poate fi 
extrem de puternică iar eşecul sau refuzul de a participa pot provoca sentimente 
acute de ruşine. La fel ca în cazul instruirilor de tip New Age, doar firmele cu 
reputaţie excelentă ar trebui folosite iar participarea în programe (atât per total cât şi 
per fiecare activitate în parte) trebuie să fie complet voluntară. 


5.9. ETICA ÎN RECRUTAREA ŞI SELECȚIA RESURSELOR UMANE 


Recrutarea şi selecţia de personal reprezintă o zonă extrem de expusă 
vulnerabilitatilor de natură etică. Un prim motiv este reprezentat de faptul că ambele 
procese jonglează cu informaţii de natură confidențială, informaţii personale, date de 
contact, informaţii ce tin de profilul profesional, proiecte, clienți. În al doilea rând, în 
cadrul interviurilor de selecţie, de multe ori poziția de forță a intervievatorului poate 
genera situații aflate la limita între etic si neetic*?. 


5 http://ro wikipedia.org/wiki/New_Age 

` Patricia S. Eyres, “Keeping the Training Department Out of Court”, în Training, septembrie 1990, p.59-67 

58 Scott W. Kenzeman, Eugene K. Connors, “Avoid Legal Pitfalls in Nontraditional Training”, in HR Magazine, mai 1993, 
pg.71-74 

3) http://www.myrecruiter.ro/noutati/etica_in_recrutare_si_selectie/ 

De asemenea, ambele parti din cadrul procesului de recrutare pot fi 
motivate să îşi prezinte cele mai bune caracteristici şi să îşi ascundă slăbiciunile, iar 
acest lucru duce la tentatia de a minţi sau de a înşela prin omisiune sau 
angajament. Candidaţii se pot face vinovaţi de fals în CV, deşi majoritatea 
companiilor îşi rezervă dreptul de a concedia angajaţii dacă descoperă informații 
false în CV după angajare. Firmele subliniază uneori părţile cele mai plăcute ale 
postului fără a menţiona şi aspectele neplăcute ale acestora. 

Cele mai nefericite practici în zona de recrutare şi selecţie sunt: 
1.Transmiterea CV-ului unui candidat către terţi, fără a avea acceptul acestuia. Este 
o practică frecventă, pe care o fac atât departamentele de HR cât şi companiile de 
recrutare. CV-ul con ine informaţii confidentiale, reprezintă proprietatea şi 
responsabilitatea individului, doar acesta având puterea de a decide unde şi cui 
trebuie trimis. 

2. Interviul de stres. Interviul de stres reprezintă o metodă de selecţie folosită în 
special de companiile care pun accent pe rezistenţa la stres şi toleranța crescută la 
frustrări. În cadrul acestuia, atât întrebările cât şi atmosfera generală sunt tăioase, 
agresive i adesea nepotrivite. Candidaţii se pot simţi hartuiti şi umiliti în urma unui 
astfel de interviu. Nu contestăm utilitatea acestei metode de selecţie, însă întrebările 
intruzive privitoare la viata personală, decizii personale, detalii intime, nu îşi au locul 
indiferent de scopul propus. 

3. Analiza recomandărilor fără a cere în prealabil acceptul candidatului. Nu rareori, 
recrutorii sună actuali şefi sau colegi pentru a cere informaţii despre candidatul aflat 
într-un proces de selecţie. Se generează astfel situaţii neplăcute şi chiar stări 
conflictuale între angajat şi angajator, care ar putea fi evitate. 

4. Discriminarea candidaţilor având la bază criterii legate de vârsta, aspect fizic, 
apartenenţa la grupuri religioase sau politice, etc. Adesea, vedem în anunţurile de 
angajare limite privitoare la vârstă, sex, aspect fizic. 

5.Exagerarea unor aspecte care tin de prezentarea companiei, oferta salarială, 
postul oferit. Este clar că orice proces de recrutare se suprapune unuia de 
marketing al angajatorului în cauză. Însă a promite salarii tentante, pentru ca după 
angajare sumele să scadă brusc, sau a vorbi despre politici de personal care nu 
exista, reprezintă minciuni sfruntate. 

Onestitatea este o valoare centrală în majoritatea sistemelor etice, deci 
minciuna este probabil considerată inacceptabilă atât de angajator cât şi de 
candidat. Totuşi, moralitatea unor tehnici de recrutare nu este tot atât de bine 
definită; ea poate fi definită în mod concret, în funcţie de situație şi de practica 
obişnuită în domeniul dat. Furtul de proprietate este considerat drept inacceptabil de 
majoritatea oamenilor, dar care este reacţia în cazul furtului de angajaţi (şi, implicit, 
de cunoştinţe pe care aceştia le iau cu ei)? Atunci când o organizație fură cei mai 
buni oameni ai altei organizaţii aceasta comite un act lipsit de etică? Ce se întâmplă 
când aceşti angajaţi dezvăluie noului angajator informaţii interne critice despre 
strategiile, clienţii sau tehnologia fostului angajator? Acordurile de ne-concurenta 
semnate la angajare sunt o metodă de a împiedica angajaţii să dezvăluie după 
părăsirea organizaţiei informaţii specifice în dezavantajul acesteia, însă aceste 
acorduri nu sunt întotdeauna valabile din punct de vedere legal. 

În unele industrii, furtul de angajaţi este o practică acceptată. Orice 
companie care angajează o firmă de recrutare pentru posturi de conducere 
angajează practic un hot de personal, deoarece aproape toți candidaţii pentru 
posturile de conducere sunt încă angajaţi la alte organizaţii. Merg unele companii 
prea departe? Responsabilii de recrutare de la Microsoft fac mari eforturi pentru a 
avea o relaţie de prietenie cu talentul tehnic angajat de rivalii săi. Ei află cât mai mult 
posibil despre aceştia: stilul de viata, nevoile personale, aspiraţiile în carieră; astfel 
ei pot să le facă o ofertă special creată ca să îi atragă. Aceeaşi metodă este aplicată 
şi de alte firme din diferite domenii! 

O altă situaţie problematică apare în cazurile în care o agenţie de recrutare 
intervine ca intermediar în procesul de angajare. Organizaţia doreşte să îşi 
găsească cel mai calificat candidat posibil iar acesta doreşte să îşi găsească o 
slujbă pe măsura cunoştinţelor sale. Agenţia doreşte să se opereze angajarea 

pentru a putea încasa comisionul ei. Pe termen lung, această angajare ar trebui să 
fie în beneficiul tuturor, agenţia câştigând şi ea un plus de reputaţie şi şansa de a 
mai colabora pe viitor cu angajatorul. Cu toate acestea, finalizarea unei angajări 
cere timp şi efort. Unele agenţii şi consultanţi pot alege să realizeze plasamente 
rapide, chiar nepotrivite pentru a-şi încasa mai repede comisionul. Se cunosc cazuri 
în care consultantii au subminat cu bună ştiinţă încrederea în sine a candidaţilor 
pentru a-i intimida şi a-i face să accepte primul loc de muncă oferit, chiar dacă 
acesta era cu mult sub abilitățile sau aşteptările lor. De asemenea, au existat şi 
acuzații precum: împărţirea comisionului între agenţie şi angajator atunci cand 
candidatul era cel care îl achita, aplicarea de tarife excesive, promovarea serviciilor 
agenţiei fără a menţiona că acestea sunt contra cost sau descrierea falsă a locului 
de muncă oferit. Unele tari impun autorizarea agenţiilor de recrutare şi le 
reglementează activitatea pentru a reduce incidenţa acestor abuzuri“. 

Sintetizând practicile organizaționale şi valorificând ideile teoretice avansate în 
legătură cu acest subiect, vom preciza, în cele ce urmează, principiile etice care ar 
trebui respectate de către angajator în recrutarea de personal”: 

1. indicarea, în anunţul de recrutare, a acelor informaţii care vor fi respectate la 
angajare; 

2. indicarea, în anunţul de recrutare, a datelor de contact şi a locației in care va 
avea loc selecția; 

3. elaborarea anunţului în conformitate cu politica organizaţională în ceea ce 
priveşte locul de muncă postat, derularea interviului, ofertele loculului de munca; 

4. asigurarea, în cazul unei selecţii a unei competiţii deschise la care să poată 
participa oricine întruneşte condiţiile impuse de organizație; 

5. informaţiile primite de la candidat în timpul interviului să nu fie utilizate fara 
acordul candidatului şi/sau în detrimentul acestuia; astfel, să se asigure 
confidentialitatea informaţiilor primite; 

6. să se urmeze şi respecte cerinţele legislative în vigoare; 

7. interviul trebuie să se desfăşoare în condiţii identice pentru fiecare candidat şi să 
se garanteze tratarea echitabilă a acestora, indiferent de sex, vârstă, rasă, statut 
social, orientare sexuală etc.; 

8. informaţiile oferite candidaţilor trebuie să prezinte realitatea într-un mod corect şi 
nedistorsionat; 

9. la încheierea procesului de selecţie fiecare candidat intervievat să fie anunţat în 
legătură cu decizia luată de angajator de a încheia sau nu un contract cu acesta. 


5.10. MONITORIZAREA COMPUTERIZATĂ A COMPORTAMENTULUI 
ANGAJAȚILOR 


O metodă controversată prin care tehnologia înaltă este folosită pentru a 
măsura şi a îmbunătăţi productivitatea este monitorizarea computerizată a 
comportamentului angajaţilor. Dacă un angajat lucrează deja cu un calculator şi/sau 
telefon (cazul secretarelor, a funcţionarilor la bănci sau la firmele de asigurări, a 
angajaţilor la agenţiile de turism etc.) este posibil să se creeze un program care să 
înregistreze textele tastate, perioadele de pauză luate, durata medie a convorbirilor 
sau numărul de tranzacţii finalizate într-o perioadă de timp. 

Unii oameni consideră că monitorizarea electronică constituie o încălcare a 
intimitatii, răpeşte autonomia şi demnitatea angajaţilor şi va duce la revenirea la 
mentalitatea exploatativa de tip „atelier de muncă forțată” din secolul al 
nouăsprezecelea. O astfel de practică poate fi interpretată drept o tratare a 
angajaţilor mai mult ca maşini decât ca ființe umane. Teoreticienii în etică 
comentează că monitorizarea computerizată foloseşte angajaţii drept unelte, 
exclusiv pentru atingerea scopurilor organizaţiei şi astfel nu se aplică principiul 
respectului fata de persoană, principiu care stă la baza multor teorii în etica™. 


® Clyde J. Scott, “Employing a Private Employment Firm”, Personnel Journal, September1989, pg77-83 
5: http://www/hr-romania.ro/comunitate/articole/strategie/etica-in-recrutare 
® John Chalykoff and Thomas Kochan, *Computer-Aided Monitoring: Its Influence on Employee Job Satisfaction and 
Turnover”, Personnel Psychology,Winter 1989, pg 807-837 

Alţii sugerează că angajatorii au dreptul şi chiar datoria (fata de clienţi şi 
acționari) să monitorizeze comportamentul angajaţilor pentru a îmbunătăţi 
productivitatea şi a asigura calitatea. Se mai argumentează că monitorizarea poate 
oferi informaţii mult mai exacte asupra performanţelor angajatului decât se pot 
obține prin testele obişnuite care se bazează pe notări subiective şi sunt 
părtinitoare, din mai multe puncte de vedere. Sistemele de recompensare pe bază 
de monitorizare electronică sunt mult mai potrivite pentru a asigura corectitudinea 
decât cele bazate pe calificativele date de un supervizor. Monitorizarea oferă, de 
asemenea şi un feedback regulat şi precis către angajaţi şi îi ajută să învețe şi sa se 
perfecționeze mult mai repede, dându-le control asupra vieții lor profesionale“. 

Odată ce sunt depăşite problemele etice, există altele care trebuie luate în 
considerare în cazul monitorizării electronice a performanţelor. Una dintre acestea 
este faptul că o astfel de monitorizare poate avea consecinţe negative asupra acelor 
aspecte ale muncii care nu sunt monitorizate. Angajaţii tind să se concentreze pe 
acțiunile care sunt monitorizate, excluzând celelalte îndatoriri. O companie de 
asigurări a descoperit că agenţii care procesau plângeri pe calculator fiind 
monitorizati nu mai erau dispuşi să răspundă întrebărilor telefonice ale clienţilor 
deoarece acea activitate nu mai era urmărită. Astfel există riscul ca în timp ce 
productivitatea creaşte cantitativ prin monitorizarea computerizată, calitatea 
serviciilor oferite clienţilor să scadă. Trebuie notat că aceasta nu este o problemă 
inerentă monitorizării computerizate; ea este o problemă generată de conceperea 
greşită a sistemului de evaluare a performanţelor. Unele sisteme electronice sunt 
capabile să estimeze calitatea; eventual, o combinare a metodelor electronice cu 
cele tradiționale poate fi necesară pentru a oferi o evaluare completă e 
performanţelor. 

O altă problemă este modul în care sistemul este folosit de către 
management şi este înţeles de către angajaţi. Dacă supervizorii folosesc sistemul în 
principal pentru a prinde angajaţii în flagrant şi nu pentru a oferi un feedback rapid şi 
pozitiv angajaţilor, şi dacă angajaţii se simt spionati sau hartuiti de către 
management, atunci aplicarea sistemului poate duce la cazuri de absenteism, 
răzvrătiri şi alte simptome de stres. Pe de altă parte, unii angajaţi apreciază să 
primească feedback-uri frecvente de la un sistem computerizat de monitorizare şi să 
se întreacă informal cu colegii sau alte departamente pe baza acestora. 

S-a sugerat că un sistem de monitorizare corect şi eficient ar trebui să 
includă un feedback constant către angajaţi, metode corespunzătoare, o modalitate 
de a depune contestaţii şi anunţuri foarte explicite către angajaţi prin care să li se 
spună că sunt monitorizati. Mai mult, supervizorii ar trebui instruiți cum să 
folosească sistemul într-un mod empatic şi orientat spre dezvoltare“. 


5.11. CORECTITUDINEA DISTRIBUIRII RECOMPENSELOR 


„La muncă egală, salariu egal” — este unul dintre principiile enunțate în 
Constituţia României, dar şi în numeroase reglementări internaţionale precum 
Declaraţia universală a drepturilor omului sau Carta Socială Europeană. 

În condiţiile economiei de piaţă, firmele private se ghidează pentru a-şi 
construi sistemul de salarizare şi după raportul dintre cererea şi oferta de resurse 
umane pe piața muncii. Această regulă însă sfidează simţul moral, deoarece face ca 
anumite forme de activitate să fie mult mai bine plătite decât altele, chiar dacă 
efortul, competenţa şi talentul cerute pentru exercitarea lor nu sunt foarte 
disproportionate. 

Larga acceptare de care se bucură principiul salariului echitabil a stat la baza 
adoptării în majoritatea statelor dezvoltate a unor proceduri legislative privind 
salariul minim pe economie. Este însă foarte greu de evaluat în practică ce 
înseamnă salariu echitabil atunci când vine vorba despre diferenţele dintre 


& Rebecca A.Grant ,Christofer A.Higgins, Richard H.Irving,’ Computerized Performance Monitors: Are They Costing You 
Customers?” Sloan Management Review, Spring 1988,pg.39-45 
* Stephen R.Hawk,” The Effects of Computerized Performance Monitoring: An Ethical Perspective” Journal of Business 
Ethics, Vol.13, 1994,pg.949-957 

retributiile cele mai mici şi cele mai mari. La baza stabilirii salariilor echitabile stau, 
de regulă, aşteptările față de angajaţi, performanţa lor în îndeplinirea sarcinilor de 
serviciu, pregătirea profesională, gradul de risc al profesiei, răspunderea pentru 
folosirea resurselor materiale şi financiare etc. Cu toate acestea, diferitele tipuri de 
activitate sunt evaluate extrem de inegal pe unele pieţe comparativ cu altele. De 
exemplu, consiliul director al companiei Disney l-a recompensat pe preşedintele 
său, Michael Eisner, cu 285 milioane dolari în perioada 1996-2004, iar David 
Becham câştigă 120 000 de euro pe săptămână. Nimeni nu contestă faptul că atât 
preşedintele Disney cât şi fotbalistul aminitit muncesc din greu. Însă am putea 
formula câteva întrebări, în spiritul lui Aristotel, pentru a analiza echitatea unor 
astfel de recompense mari: Este contribuţia preşedintelui Disney de 10, 100 sau de 
1000 ori mai mare decât a unui operator de carusel sau a unui desenator din cadrul 
aceleiaşi companii? Sau, alti fotbalişti, care câştigă mult mai putin, sunt proportional 
mai putin valoroşi şi mai putin harnici decât Becham? Un profesor, un poliţist, un 
medic, care abia câştigă în câţiva ani salariul pe o săptămâna al fotbalistului, merită 
pentru munca lui salarii mult mai mici? 

Raportul dintre cel mai mare şi cel mai mic salariu al unei persoane într-o 
organizaţie este o bună bază de plecare în analiza etică a modalitatilor de 
recompensare. Conform teoriei echităţii, angajaţii pun în balanță și compară 
propriile rezultate și contribuţii cu rezultate și contribuțiile altor persoane, pentru a 
evalua corectitudinea distribuirii recompenselor. (vezi fgura 1.) 

Teoria echităţii distinge între corectitudinea procedurală şi cea distributivă şi 
subliniază importanța unui proces decizional transparent, corect şi deschis pentru 
atingerea justiției procedurale. Corectitudinea distributivă apare atunci când oamenii 
primesc ceea ce cred ei că merită de la postul lor: bani, promovare, facilități, 
feedback pozitiv. Componentele corectitudinii organizaționale sunt redate în figura 
2. 

Corectitudinea distributivă presupune corectitudine în divizarea rezultatului 
procesului între participanţi, iar în paragraful de fata ne referim la rezultatele 
procesului de stabilire a salariului de bază şi a măririlor precum şi a modului în care 
acestea sunt alocate persoanelor dintr-o organizație. 


Figura 1. Balanța echităţii 


Dacă o decizie salarială, precum şi regulile şi procedurile care o generează, 
sunt considerate sau nu corecte, aceasta depinde foarte mult de valorile care au 
stat la baza luării acelei decizii. Există mai multe valori de bază în funcţie de care se 
pot lua deciziile de alocare a salariilor“: 


® Crăciun D., Morar V., Macoviciuc V.- Etica afacerilor, Editura Paideia, Bucure ti, 2005, pg.499. 
& Gary Johns, Comportament organiza ional, ditura Economică, Bucure.ti, 1998, pg.131 
67 Jerald Greenberg, "A Taxonomy of Organizational Justice Theories”, Academy of Management Review, January 1987, pg. 9- 

= Egalitatea. Deoarece toţi oamenii au valoare şi demnitate egală, toţi trebuie 
recompensati egal, indiferent de abilitate, efort, performanţă sau orice alt 
factor. 

= Nevoia. Fiecare individ trebuie recompensat în funcţie de nevoile sale, 
recompensele mai mari acordându-se celor cu nevoi mai mari, indiferent de 
contribuția adusă de aceştia. 

= Echitatea. Fiecare persoană trebuie recompensată direct proportional cu 
contribuţiile proprii aduse. 

Țările socialiste tind să pună în evidenţă egalitatea şi nevoia ca bază de 
calcul pentru alocarea recompenselor, iar acest lucru se reflectă în diferenţe destul 
de mici între nivelurile de salarizare. De exemplu, înainte de reformele din China, 
care au permis înființarea întreprinderilor mici, cea mai bine plătită persoană din tara 
câştiga de doar şase ori mai mult decât câştiga cea mai prost plătită. 

Alocarea recompenselor bazată partial pe nevoie apare în unele situaţii în 
Statele Unite ale Americii, cum ar fi alocatiile pentru locuinţă primite de personalul 
militar care se acordă în funcţie de rang şi de numărul de persoane aflate în îngrijire. 
Sindicatele preferă uneori egalitatea ca principiu de bază în acordarea 
compensatiilor, cel putin când este vorba de acelaşi nivel în funcţie şi salarizare. 
Totuşi, sindicatele şi managerii din occident preferă echitatea ca bază pentru 
distribuirea compensatiilor, considerând că cei care aduc cele mai mari contribuţii 
trebuie să primească mai mult. De observat că există mari controverse cu privire la 
tipul de contribuţii care trebuie luate în considerare pentru acest lucru. Sunt incluse 
drept argumente pro: educaţia, experiența, efortul depus, calitatea rezultatelor, 
cantitatea rezultatelor, importanţa serviciului, vechimea în muncă etc. 


CORECTITUDINE ORGANIZATIONALA 


CORECTITUDINE CORECTITUDINE CORECTITUDINE 
DISTRIBUTIVĂ PROCEDURALĂ INTERPERSONALĂ 


Corectitudinea Corectitudinea 
Corectitudinea percepută a percepută a 
percepută a procedurilor tratamentului 
rezultatelor primite folosite în stabilirea interpersonal primit 
rezultatelor de la alții 


Figura 2. Componentele corectitudinii organizaționale 


Cercetările au demonstrat că oamenii vor alege criterii diferite pentru 
alocarea recompenselor în funcţie de situație. Atunci când scopul principal este să 
se menţină armonia în grup, sa se evite conflictul, să se faciliteze cooperarea şi sa 
se prevină exodul de personal, conducerea favorizează deciziile bazate pe egalitate. 
Acest lucru încearcă organizaţiile japoneze să facă pe perioada unui mandat de 
conducere. Atunci când decizia este luată mai mult pe baza relaţiei de prietenie 
decât pe baza argumentelor formale, conducătorii tind să distribuie recompensele în 
funcţie de nevoi, aşa cum ar proceda într-o familie. Atunci când scopul declarat este 
acela de a elimina pe cei cu performanţe slabe, echitatea este argumentul ales 
astfel încât să existe mari diferenţe salariale între angajaţii cu performanţe ridicate şi 
ceilalți, trimițând astfel un mesaj extrem de clar tuturor.®® 

În concluzie, nu există un singur factor considerat întotdeauna a fi drept 
pentru a sta la baza deciziilor salariale. Dreptatea pare să fie obţinută atunci când 
ambele parti sunt de acord asupra factorului de bază folosit în calcularea 


43 Sara M.Freedman and John Montanari, „An Integrative Model of Managerial Reward Allocation, Academy of Management 
Review, July 1980, pg. 381-390 

recompenselor, însă un asemenea acord nu este niciodată atins fără discuții 
prealabile între parti. 


5.12. SISTEMELE DE RECOMPENSARE ŞI COMPRTAMENTUL LIPSIT 
DE ETICA 


Atunci când indivizii greşesc în cadrul unei organizaţii, există tendinţa să fie 
învinuit individul pe baza unei slăbiciuni oarecare de caracter, şi să se sugereze că 
soluția cea mai bună ar fi angajarea imediată a unor persoane cu un simţ etic mai 
ridicat. Dar, în multe dintre aceste cazuri, vina parțială o poartă chiar sistemul de 
recompensare al organizației. Unele sisteme „tentează angajaţii” în moduri subtile, 
în timp ce altele practic ameninţă angajaţii cu pedepse severe dacă nu se complac 
cu abuzurile realizate de către organizaţie.“ Steven Kerr în articolul său intitulat 
„On the Folly of Rewarding A while Hoping for B” (Nebunia de a recompensa 
acțiunea A sperând ca şi acţiunea B să devină realitate), atrage atenţia că angajaţii 
sunt foarte pricepuţi în a-şi da seama ce este cu adevărat recompensat şi în a face, 
sau a lăsa impresia că fac, acele lucruri, indiferent de poziţia oficială a companiei în 
acea privință.” 

Erik Jansen şi Mary Ann Von Glinow descriu o situație obişnuită în care se 
află angajaţii, numită ,ambivalenta etică”. Aceasta are loc atunci când norme sau 
dorințe evidente ale organizaţiei sau ale entităţilor legate de ea (clienţi, organisme 
de control) sunt în conflict cu sistemul de recompensare şi cu normele generate de 
acesta. Exemplele includ următoarele dihotomii”": 


: respectarea regulilor 


: asumarea responsabilităţii _ 


: lucrul în echipă | vizibilitatea individului, crearea unei reputaţii _ 

: ajutarea  subordonaţilor să | protejarea propriei persoane 

: se perfecţioneze şi să se 
: dezvolte 


: colaborarea cu ceilalţi si | a face impresie bună în contrast cu ceilalți 


Dacă sistemul de recompensare favorizează pe cei cu comportament 
necruţător, acest comportament va fi obținut, indiferent de protestele 
managementului cum că lucrul în echipă şi colaborarea sunt principiile organizației. 
Dacă organizaţia doreşte calitate în muncă dar monitorizează doar prezenţa şi 
punctualitatea, nu va obține calitate. Dacă organizația spune că doreşte un serviciu 
de calitate pentru clienţi dar plăteşte angajaţii doar pentru volumul de vânzări, va 
avea vânzători care intimidează clienţii să cumpere produse inutile şi care refuză să 
le primească când sunt returnate. Au existat cazuri în organizaţiile occidentale în 
care vânzătorii au făcut cumpărături de mari valori cu propriile carduri pentru a face 
ca departamentul lor să îşi depăşească cota pe luna respectivă şi apoi au returnat 
produsele prin alte departamente ale aceleiaşi organizații. În mod evident, acest 
lucru nu este ceea ce dorea firma, dar sistemul de recompensare permite şi chiar 
stimulează acest comportament.” Odată ce o persoană îşi dă seama cum să 
manipuleze sistemul, ceilalţi se simt presati să nu rămână în urmă. 

Un alt argument vine de la teoria aşteptărilor, conform căreia oamenii 
reacționează pe baza a ceea ce cred ei că va fi recompensat sau pedepsit. Un 
subordonat care nu este convins de un ordin primit de la un superior, sau de o 
acțiune a companiei, poate crede ca va suporta consecințe negative dacă 


® Eric Jansen and Mary Ann Von Glinow, „Ethical Ambivalence and Organizational Reward Systems”, Academy of 
Management Review, October 1985, pg. 814-822 

Steven Kerr, „On the Folly of Rewarding A While Hoping for B”, Academy of Management Journal, Decembrie 1975, pg. 
769-783 

7! Eric Jansen and Mary Ann Von Glinow, op. citată 

7» James A. Waters, „Cath 20.5: Corporate Morality as an Organizational Phenomenon”, Organizational Dynamics, Spring 
1978 

protestează şi se simte presat să se supună indiferent dacă impresia lui este 
valabilă sau nu. Presiunea subtilă sau chiar imaginată se află probabil în spatele 
multor conflicte etice prin care trec angajații. 

În final, există cu siguranță cazuri în care organizațiile ameninţă şi fac 
presiuni cu bună ştiinţă asupra persoanelor pentru ca acestea să acţioneze greşit — 
de exemplu, să falsifice date pentru a obţine un contract cu guvernul sau să 
muşamalizeze o problemă privind siguranţa unui produs. 

Specialistul în resurse umane trebuie să tina minte că sistemul de evaluare 
şi recompensare este extrem de puternic. El poate fi folosit pentru a evalua şi 
încuraja un comportament etic şi responsabil. În acelaşi timp, sistemul poate fi 
folosit (intenţionat sau nu) pentru a motiva comportamente care la nivel 
interpersonal, organizational sau social sunt disfunctionale. Este necesară mare 
atentie in crearea sistemului de evaluare si recompensare pentru a se asigura ca 
acesta generează într-adevăr comportamentul dorit din partea angajaţilor.” 


5.13. DEFICIENTE POTENȚIALE ÎN EVALUAREA PERFORMANȚELOR 
PROFESIONALE 


În ultimii 50 de ani, evaluarea performanţelor a fost acceptată ca un 
instrument de management vital şi eficient. Totuşi, sistemele de evaluare rămân 
controversate, specialiştii fiind de părere că ele fac mai mult rău decât bine. 

Încă din 1957, Douglas McGregor şi-a exprimat îndoielile față de sistemele 
de evaluare. Metodele convenţionale de evaluare, spune el, .... în cazul în care nu 
sunt mânuite cu delicateţe şi profesionalism desăvârşit constituie o periculoasă 
încălcare a integrităţii personalităţii. Managerii sunt într-o poziție incomodă atunci 
când sunt puşi să se joace de-a Dumnezeu”.” 

Poate că autorul celor mai vociferante proteste ale evaluărilor este maestrul 
W. Edwards Deming, care susţine că acestea sunt devastatoare pentru indivizi şi 
destructive pentru organizaţii. Un sistem anual de evaluare „hrăneşte performanțele 
ridicate pe termen scurt, hrăneşte frica, anihilează lucrul în echipă, şi duce la 
rivalitate şi politică de birou. El transformă oamenii în persoane dezamagite, învinse, 
rănite, dezolate, fără speranţă şi care se simt inferioare sau chiar deprimate şi 
incapabile să muncească normal, uneori timp de săptămâni după primirea unei 
evaluări proaste, incapabile să înțeleagă de ce sunt inferioare”. Alte efecte pot 
include „descurajarea iniţiativelor de asumare de risc şi instigarea persoanelor una 
împotriva alteia pentru a obţine o recompensă. ... Rezultatul este o organizaţie 
compusă din ,printese” formând adevărate „regate” care se bat între ele. Oamenii 
muncesc pentru ei înşişi, nu pentru companie.””° 

Faimosul autor Tom Peters este de acord că sistemele de evaluare pot fi 
problematice, tinzând să fie birocratice şi necorelate cu necesităţile reale ale 
organizației. El spune că „ele sunt sisteme care aduc stabilitatea într-o lume în care 
flexibilitatea este cerința de bază pentru supravieţuire”. Totuşi, Peters nu considera 
că există probleme în cazul sistemelor simple, la obiect, consistente şi orientate 
către scopuri precise care evită ierarhizarea forțată. Feedback-ul constant şi 
instruirea trebuie să însoțească orice sistem formal de evaluare.” 

Cercetătorii de la American Cyanamid Company au testat reacţiile 
angajaţilor la sistemul de evaluare bazat pe distribuţia forțată. Angajaţii au exprimat 
în general păreri negative: „Până când îmi vine rândul, nu mai am timp să îmi cresc 
nota indiferent de ce aş face”, a spus unul dintre ei. Altul nu a luat această evaluare 
în serios: „E un joc cu numere vrednic de Mickey Mouse. Eu şi cu superiorul meu 
pur şi simplu ne distrăm pe seama evaluării, trecem de ea, cât de repede şi uşor 
putem.” Un alt defect al sistemului a fost: cei care au primit evaluări proaste nu au 


® Saul W. Gellerman, „Why Good Managers Make Bad Ethical Choices”, in Kenneth R. Andrews and Donald K.Davis, Ethics 
in Practice: Managing the Moral Corporation, Boston, 1989. pg. 18-25 

™ Douglas Mc.Gregor, „An Uneasy Look at Performance Appraisal”, Harvard Business Review, September-October, 1972, 
pg.134 

5 W E.Deming, Out of the Crisis, Cambridge, Massachusetts Institute of Technology, 1982, pg.37 

7 Tom Peters, Thriving on Chaos, London, Pan Books, 1089, pg.495 

fost motivaţi ci au devenit descurajati. Ei puteau să piardă încrederea în abilităţile lor 
într-atât de mult încât să rămână ani buni în companie considerându-se sub 
standard şi neîndrăznind să îşi caute alt serviciu unde ar fi fost mai bine apreciați.” 

Opozantii evaluărilor de performanță le atacă în funcție de diverse motive. 
Unii par să considere ideea de evaluare ca fiind bună în teorie dar nu şi în practică 
(se evaluează ce nu trebuie, impunerea evaluării se face greşit fata de către 
anumite grupuri, supervizorii nu sunt instruiți să asigure evaluări corecte şi să ofere 
feedback, etc.). Alţii cred că însuşi conceptul de evaluare este greşit. De exemplu, 
Deming crede că, mare parte din variabilitatea performanțelor se datorează 
factorilor din sistem şi nu efortului sau abilităţilor individuale. Dacă acest lucru este 
adevărat, înseamnă că angajaţii sunt judecaţi pentru lucruri care nu depind de ei, 
fapt ce este incorect şi duce la pierderea motivatiei. 

Recent, mai multe organizaţii au reînnoit sistemele lor de evaluare în 
încercarea de a reduce efectele lor negative. În unele cazuri acest lucru a însemnat 
înlocuirea unui sistem numeric de ierarhizare, ce presupunea să se facă distincții 
foarte subtile (cu efect de dezbinare) între oameni, cu un sistem bazat pe calitate si 
pe evaluare narativă. American Cyanamid a abandonat evaluarea forțată pe care o 
introdusese pe baza a 10 calificative şi a introdus un sistem bazat pe doar trei 
calificative: inacceptabil (foarte rar folosit), bun (folosit în majoritate) şi excepţional 
(pentru performanțe deosebite). Pentru angajaţii cu calificativul „bun”, măririle de 
salariu se fac pe bază de vechime şi funcţia deţinută şi foarte puţin pe merit. 
Bonusurile sunt rezervate pentru cei cu calificativul ,exceptional”.” 

Evaluarea este o problemă complexă şi este clar ca, pentru a fi eficient, un 
sistem de evaluare trebuie creat şi implementat cu mare grijă. Este de asemenea 
clar că în unele situaţii, un sistem prost conceput va crea mult mai multe probleme 
decât rezolvă. 

Pentru ca un proces de evaluare să fie perceput ca fiind corect trebuie să 
respecte următoarele şase reguli'*: 

1. consecvență: utilizează proceduri consecvente în timp şi referitoare la 

diferiți oameni; 

2. acuratețe: deciziile se bazează pe informaţii corecte şi apar ca fiind 

obiective; 

3. permite comunicarea în dublu sens în timpul procesului de evaluare cu 

posibilităţi de rectificare a calificativelor acordate; 

4. suprimă tendinţele subiective şi erorile de evaluare; 

5. reflectă valorile reprezentative pentru organizație; 

6. alocarea calificativelor/aprecierii trebuie să aibă la bază standardele etice 

si morale predominante. 

Câteva dintre dimensiunile etice ale evaluării performanţelor profesioanale 
ale angajaţilor sunt: evaluatorul trebuie să fie perceput de evaluati ca fiind corect şi 
credibil; informaţiile obținute de către evaluatori în urma evaluării trebuie să fie 
folosite strict în scopul în care a fost făcută evaluarea şi să presupună un anumit 
grad de confidentialitate; evaluarea trebuie să se bazeze pe mai multe metode şi să 
provină din mai multe surse; evaluatorul va trebui să respecte în evaluare 
demnitatea celor evaluati; persoanele evaluatoare trebuie să nu se situeze într-un 
conflict de interese atunci când evaluează“. 


5.14. DREPTURILE ANGAJAȚILOR 


Fiind unul dintre drepturile fundamentale ale omului, Dreptul la muncă este 
înscris în Declaraţia Drepturilor Omului şi în Carta Europeană a Drepturilor Omului. 
Dreptul la munca derivă, pe de o parte, din dreptul la viata, întrucât munca oferă 


7 Saul W.Gellerman and William G. Hodgson, „Cynamid's New Take on Performance Appraisal”, Harvard Business Review, 
May-June 1988, pg.37 

78 Saul W.Gellerman and William G. Hodgson, op. citată 

” Gary P.Latham and Kenneth Wexley, Increasing Productivity Through Performance Appraisal, Addison-Wesley Publishing 
Company, New York, 1994, pg. 225-226. 

5 Panisoara, Georgeta; Pânişoară lon-Ovidiu — Managementul resurselor umane. Ghid practic, Editura Polirom, Iasi, 2004 

bazele necesare subzistentei, iar pe de alta parte, din dreptul la respect, deoarece 
abilitatea de a crea bunuri prin muncă reprezintă o sursă majoră a respectului de 
sine al fiecărui individ. 

În contextul economiei moderne se poartă dezbateri aprinse în jurul întrebării 
dacă dreptul la muncă se converteşte de la sine în dreptul fiecărui individ de a i se 
asigura un loc de muncă. Deşi guvernele ţărilor au responsabilitatea de a crea 
condiţiile economice care să protejeze dreptul la muncă al fiecărui cetățean, această 
misiune nu poate fi îndeplinită fără aportul firmelor private care, în condiţiile 
economiei capitaliste dezvoltate, oferă cea mai mare parte a locurilor de muncă. 

Firmele private însă, vor putea oferi locuri de muncă numai acelor oameni a 
căror muncă este apreciată ca având valoare pentru angajator, conform 
standardelor stabilite de acesta. Angajarea şi plata salariilor sunt posibile numai 
dacă o companie reuşeşte să producă şi să vândă în mod profitabil bunurile şi 
serviciile sale. Prin urmare, dreptul la muncă al angajaţilor trebuie să se armonizeze 
cu drepturile angajatorilor şi cu cele ale acţionarilor. Dreptul la muncă al angajaţilor 
nu trebuie înțeles ca obligaţie a statului sau a firmelor private de a găsi fiecărui 
individ o slujbă, ci numai ca obligaţie de a fi asigurate tuturor indivizilor condiţii egale 
de exercitare a acestui drept, fără nici un fel de discriminare. 

Cadrul legal în vigoare în fiecare tara asigură unele drepturi ale angajaţilor la 
locul de munca, cum ar fi dreptul la un tratament corect şi impartial indiferent de 
rasă, sex, religie, vârstă sau dizabilităţi; dreptul la salariul minim pe economie şi 
beneficiile aferente; dreptul la muncă în siguranţă; dreptul de a se organiza şi de a 
negocia în colectiv. Atunci când angajații au ales să formeze un sindicat, sindicatul 
oferă şi alte drepturi atât prin reprezentarea voinței angajaţilor cat şi prin 
introducerea în contractul de muncă a unor drepturi cum ar fi dreptul la un proces 
corect de disciplinare sau eliberare din funcţie. 

Totuşi, unii autori“! au evidenţiat lipsa „libertăţilor civile” în relația angajator — 
angajat. Aceste libertăți sunt considerate normale în viata de zi cu zi, de exemplu 
dreptul la exprimarea liberă a opiniei, la intimitate şi la libera asociere. Mai multe 
incidente în organizaţiile occidentale subliniază lipsa acestor drepturi pentru 
angajati®. Se pare ca unii angajatori au dreptul de a controla mesageria vocala 
privata si e-mail-ul angajatilor, cel putin doua persoane fiind concediate fiindca au 
comentat despre persoana supervizorului într-un mesaj electronic privat transmis 
unui coleg. Se pare că libertatea de exprimare a opiniei nu există în relația angajator 
— angajat. Mai sunt şi cazuri în care angajatorul a solicitat angajaţilor să scrie 
scrisori de protest către reprezentanții lor în Senat protestând împotriva unor legi 
care afectau activitatea angajatorului. Unul dintre angajaţi a refuzat acest lucru din 
motive de etică personală şi a primit ameninţări din această cauză. 

Se pot sugera şi alte scenarii posibile. Ce se întâmplă când un angajat îşi 
contrazice public angajatorul? Cu cel care are o relaţie personală cu o persoană 
dintr-o organizaţie rivală? Cu cel care lucrează pentru o companie producătoare de 
maşini dar nu cumpără produsele acesteia? Cu cel care are un al doilea job în 
acelaşi domeniu de activitate? Cu cel care are probleme minore cu legea în urma 
unor întâmplări petrecute în afara orelor de serviciu? 

David E. Ewing a propus următoarea Cartă a Drepturilor Angajatului pentru 
a garanta libertăţile civile în cadrul organizației“: 

= Nici un angajator nu va concedia, retrograda sau discrimina un angajat care 
critică verbal sau în scris etica, legalitatea sau responsabilitatea socială 
demonstrate de acţiunile managementului; 

= Nici un angajat nu va fi penalizat pentru activități desfăşurate la alegere în 
afara orelor de lucru, indiferent dacă acestea sunt de natură economică, 
politică, civică sau culturală; de asemenea nu va fi penalizat pentru 
cumpărarea de produse şi servicii în scopul uzului personal şi nici pentru 


δι Samual Greengard, “Privacy: Entitlement or Illusion?” Personnel Journal, May 1996, pg.74-88. 
5 Terry L.Leap, “When Can you Fire for Off-Duty Conduct?” Harward Business Review, January-February 1988, pg.28-36 
5 David W. Ewing, “A Proposed Bill of Rights”, în Thomas Donaldson and Patricia H. Werhane, Ethical Issues in Business , 
Prentice Hall, 1988, pg. 305-310. 

exprimarea sau încurajarea opiniilor contrare celor exprimate de conducere 
cu privire la teme politice, economice şi sociale; 

= Nici un angajator nu va penaliza un angajat pentru că refuză sa 
îndeplinească un ordin care violează normele morale sau etice; 

= Nici un angajator nu va permite monitorizarea audio sau video a 
conversatiilor şi acţiunilor angajatului fără acordul prealabil al acestuia; Nici 
un angajator nu va obliga un candidat sau un angajat să se supună unor 
teste de personalitate, teste poligraf sau oricare alte teste care în opinia 
acestuia constituie o încălcare a intimitatii; 

= Biroul, fişierele şi dulapul unui angajat nu vor fi examinate decât în prezenţa 
unui manager senior care are motive întemeiate să creadă că acestea conţin 
informaţii necesare luării unei decizii pentru organizaţie, în lipsa angajatului; 

= Nici un angajator nu va colecta şi nu va păstra informaţii despre angajaţi 
care să nu aibă relevanţă şi să nu fie necesare companiei. Fiecare angajat 
va avea dreptul să îşi inspecteze dosarul şi să modifice datele incorecte, 
redundante sau inutile din acesta. Accesul altor persoane din afara 
organizaţiei la dosarul angajatului se va limita strict la detaliile despre 
condiţiile de angajare; 

= În cazul în care un angajata fost sau urmează să fie concediat, angajatorul 
nu va comunica potenţialilor noi angajatori identificaţi de acesta nici o opinie 
gratuită care poate duce la respingerea acestuia; 

= Un angajat care este concediat, retrogradat sau transferat pe un post mai 
putin dezirabil are dreptul să primească o justificare scrisă din partea 
conducerii pentru acest lucru; 

= Orice angajat care consideră ca a fost penalizat pentru asumarea oricărui 
drept descris aici are dreptul la o audienţă corectă cu un mediator / 
reprezentant oficial impartial. 


Unii teoreticieni considera ca aceste reguli merg prea departe si ingradesc 


interesul natural pe care organizatiile il au cu privire la comportamentul angajatilor 
lor in timpul sau in afara programului. 

CAPITOLUL 6. E 
ETICA RELAȚIILOR PRODUCATOR — CONSUMATORI 


6.1. CONSIDERAȚII GENERALE 


Între afaceri şi consumatori există o relaţie dialectică. Pe de o parte, 
producția generează nevoile consumatorului, iar pe de altă parte, nevoile 
consumatorilor stimulează dezvoltarea continuă a afacerilor, pe care le 
alimentează cu banii necesari pentru investiţii, crearea de noi produse şi 
servicii. Producătorii şi consumatorii nu sunt două categorii distincte de 
oameni; specializat într-un anumit tip de activitate economică, fiecare 
producător este şi consumator — atât in viata profesională, unde consumă 
utilităţi, materie primă, tehnologii, cât şi în cea privată. 

În teorie, interesele întreprinzătorilor şi cele ale consumatorilor sunt pe 
deplin convergente. În condiţii ideale, economia de piață oferă unor 
consumatori perfect informaţi asupra tuturor ofertelor de bunuri şi servicii 
posibilitatea de a cumpăra produsele cele mai convenabile pentru ei, evitand 
să îşi cheltuie banii pe nişte oferte nesatisfăcoare. Realitatea economică nu 
este însă niciodată atât de rațională pe cât pare în teorie, iar interesele 
producătorilor şi cele ale consumatorilor nu se armonizează niciodată pe 
deplin. 

Relaţiile dintre întreprinzători şi consumatori sunt destul de complicate 
în condiţiile economiei de piaţă, bazată pe raportul dintre cerere şi ofertă. Pe 
piaţa liberă, producătorii se concurează acerb unii pe alţii pentru a-i atrage pe 
consumatori, oferindu-le bunuri şi servicii de cât mai bună calitate, la prețuri 
cât mai convenabile. Libertatea de a alege produsele şi serviciile pe care le 
cumpără conferă consumatorului o poziție mai puternică, întrucât el nu este 
obligat să cumpere ceea ce oferă producătorii şi comercianții, dacă 
produsele nu-l mulțumesc. 

Pe de altă parte, pe o piaţă sofisticată, care oferă produse şi servicii de 
mare complexitate, consumatorul are nevoie de o mare cantitate de informații 
credibile pentru a putea face o alegere cât mai raţională din punctul sau de 
vedere. În absenţa acestor informaţii, sau a capacităţii sale de a le recpta şi 
prelucra, consumatorul riscă să fie tras pe sfoară de către un ofertant mult 
mai versat şi mai bine documentat.“ 

Cele mai importante probleme ce tin de etica relaţiilor producător- 
consumatori privesc producția şi comercializarea produselor ce dăunează 
sănătăţii şi impactul social al activității de marketing. 


6.2. PRODUCȚIA ŞI COMERCIALIZARE PRODUSELOR DĂUNĂTOARE 
SANATATII 


Ratiunea pentru care un produs este fabricat si comercializat este sa 
raspunda unei nevoi de consum. Exista insa situatii cand satisfacerea 
anumitor cereri ale consumatorilor ridica probleme de natura etica, asa cum 
este cazul cererii de tigari, de alcool sau de produse fast-food, ale caror 
consum dauneaza grav sanatatii. Oferind fumatorilor tigari, companiile din 
industria tutunului le cauzeaza daune fizice incontestabile, stiut fiind ca 
fumatul reduce considerabil durata vietii. De cele mai multe ori, producatorii 


84 Crăciun, D., Morar, V., Macoviciuc, V. — Etica afacerilor, Editura Paideia, Bucuresti, 2005, pg. 452 

se justifică, invocând faptul că fumătorii sunt avertizați asupra consecințelor 
fumatului şi, astfel, decid în cunoştinţă de cauză. Numai că nu tot ceea ce 
unii oameni vor să facă este acceptabil din punct de vedere moral. Toate 
sistemele etice condamnă actele de automutilare, sinucidere sau înfruntarea 
de către individ a unor riscuri mortale în căutarea plăcerii, precum şi pe aceia 
care îi asistă în comiterea unor astfel de fapte. Argumentul asumării 
conştiente de către fumători a riscurilor pe care le implică fumatul are câteva 
slăbiciuni: 

e în primul rând, fumatul creează dependenţă, ceea ce îi privează în 
fond de libertatea de alegere; 

e în al doilea rând, consumul de ţigări este încurajat de ample 
campanii publicitare, a căror finalitate şi metode de persuasiune 
sunt discutabile. 

În ţările islamice vânzarea şi consumul băuturilor alcoolice sunt 
interzise, în timp ce în țările ne-islamice se consideră că un consum rational 
de băuturi alcoolice de către adulţii responsabili nu pun în pericol sănătatea. 
Spre deosebire de fumat, care nu diminuează responsabilitatea individului, 
consumul abuziv de alcool are ca efect diminuarea sau întunecarea 
conştiinţei responsabile, ceea ce dăunează atât celui care bea peste măsură, 
cât şi altor oameni, care pot fi ucişi sau răniți din cauza accidentelor rutiere 
provocate de cei în stare de ebrietate, sau care sunt agresate fizic de cei 
intoxicati cu alcool. În acest punct, se ridică întrebarea : „Cine stabileşte 
cantitatea rezonabilă de alcool care poate fi consumată fără să provoace 
daune celui care bea şi celor din jur?” Fiecare individ are propria măsură, 
care, la rândul ei, are mari variaţii în funcţie de foarte multi factori. Firmele 
producătoare şi cele distribuitoare de băuturi alcoolice îşi declină 
responsabilitatea pentru utilizarea improprie a produselor cu care 
alimentează piaţa. 

Se pun anumite probleme etice şi în legătură cu alimentaţia fast-food, 
cu efecte devastatoare asupra sănătăţii, mai ales, a consumatorilor 
americani, unde funcţionează cele mai mari rețele de unităţi de acest tip, 
McDonald's, Burger King, KFC, Pizza Hut etc. Unităţile de alimentaţie rapidă 
oferă clientelei alimente gustoase, dar necorespunzătoare din punct de 
vedere nutritiv. Cantitatile enorme de calorii, glucide, lipide şi colesterol din 
hamburgerii, cartofii prajiti şi produsele de patiserie, care intră aproape 
invariabil în oferta de meniu a acestor restaurante, au făcut ca jumătate din 
populaţia S.U.A. să sufere de obezitate, cu urmări grave asupra sănătății. Ca 
şi în cazul băuturilor alcoolice, producătorii şi distribuitorii de alimente au 
obligaţia legală şi morală de a preveni prin toate mijloacele de care dispun 
utilizarea improprie a produselor pe care le furnizează. 


6.3. ETICA ACTIVITĂȚII DE MARKETING 


Concepţia de marketing reprezintă filosofia servirii şi avantajului reciproc. 
Aplicare ei conduce economia cu o mână invizibilă spre satisfacerea 
numeroaselor şi schimbătoarelor nevoi ale milioanelor de consumatori.5 Se 
pune însă întrebarea în ce măsură supraviețuirea firmelor pe o piaţă globală 
concurentiala, prin activitatea de marketing, reprezintă o conduită etică, 
deoarece practicile de marketing sunt adeseori apreciate în mod nefavorabil 
de către consumatorii „presaţi” de către acestea. 


55 Kotler, Ph., Armstrong, G., Saunders, J., Wong, V. — principiile marketingului, Editura Teora, 

Unele studii au demonstrat că în rândul consumatorilor, în special în 
țările dezvoltate, există o anume îngrijorare cu privire la produsele şi 
serviciile periculoase, cu preţuri mari şi calitate inferioară, sau la publicitatea 
înşelătoare, vânzarea sub presiune şi la alte practici de acest gen. Numeroşi 
critici susțin faptul că însuşi conceptul de marketing ar trebui adaptat acestei 
epoci marcate de deteriorarea mediului înconjurător, de epuizarea resurselor 
naturale, de creşterea explozivă a populaţiei, de neglijarea serviciilor sociale 
etc., propunând conceptul de marketing social. 

Noul concept de marketing social reflectă faptul că firma trebuie să-şi 
definească misiunea în termeni mai largi, de ordin „social” şi nu doar în 
termeni ingusti, referitori la „produs”. Aplicând principiul marketingului social, 
o firmă adoptă decizii de marketing pe baza nevoilor consumatorilor, a 
intereselor pe tremen lung, a nevoilor firmei şi intereselor de perspectivă ale 
societăţii. Un prim aspect se referă la faptul că, de multe ori, nevoile, 
dorinţele şi interesele de perspectivă ale clientului coincid, iar clienţii sunt cei 
care ştiu cel mai bine ce le trebuie. Totuşi, ei nu iau întotdeauna deciziile cele 
mai potrivite. Oamenii vor să mănânce alimente grase, dăunoare sănătății. 
Unii vor să fumeze, ştiind că fumatul îi poate omori, afectandu-i şi pe alții. 
Pentru a menţine sub control o parte din relele potenţiale ale activităţii de 
marketing, este necesar ca, prin mijloacele de comunicare în masă, să se 
explice şi să se dovedească de ce sunt dăunătoare fumatul, mâncărurile 
grase οἱ alcoolul. De asemenea, este necesară introducerea unor 
reglementări implicite, dacă nu explicite (oficiale), în vederea limitării cererii 
pentru asemenea produse. 

Un al doilea aspect al problemei se referă la faptul că uneori dorintele 
consumatorilor sunt în dezacord cu interesele generale ale societății. Dacă 
prin activitatea de marketing, firma îşi propune să satisfacă nevoile clienţilor 
săi, dorințe neagreate de întreaga societae, dar proprii anumitor clienți, îi pun 
pe operatorii de marketing in fata unei dileme. Consumatorii doresc să 
beneficieze de confortul oferit de sistemele de aer condiționat, dar avem 
nevoie, totuşi, de stratul de ozon din atmosferă. Consumatorii de pretutindeni 
ar trebui să folosească benzină fara plumb, dar nu pe toți îi interesează acest 
lucru. Adesea, operatorii de marketing nu-şi pot da seama foarte clar care 
este cel mai nimerit mod de acțiune. Deoarece nu toți mangerii au simţul 
moralității bine dezvoltat, firmele trebuie să adopte politici de etică a 
marketingului la nivel de organizatie. O asemenea politică va cuprinde 
principiile după care trebuie să se călăuzească fiecare angajat al firmei în 
activitatea sa. Ele acoperă sfera relaţiilor cu distribuitorii, satndardele de 
publicitate, servirea clientului, stabilirea prețurilor, dezvoltarea produsului şi 
satndarde de etică generală. 

Unul dintre cei mai mari specialişti în marketing, Philip Kotler, propune 
o serie de principii care ar putea sta la baza politicii publice în privinta 
activităţii de marketing. Aceste pricipii sunt redate mai jos: 

1. Principiul libertăţii consumatorului si producătorului. Pe cât 
posibil, deciziile de marketing trebuie să fie luate de consumatori şi 
producători în condiţiile unei libertăți relative. Oamenii pot fi 
satisfacuti în felul în care înțeleg ei satisfacția şi nu cum o înțeleg 
alții. 

2. Principiul evitării potentialelor efecte nocive. Într-o oarecare 
măsură, tranzacţiile efectuate în mod liber de către producători şi 
consumatori sunt treaba lor. Sistemul politic controlează libertatea 


5 Kotler, Ph., Armstrong, G., Saunders, J., Wong, V. — principiile marketingului, Editura Teora, 
Bucureşti, 1999, pg. 91-93 

producătorului numai ca să prevină derularea unor tranzacţii care 
ar dăuna sau ar amenința sa dăuneze producătorului, 
consumatorului sau terţilor. Efectele dăunătoare ale tranzacţiilor 
constituie motivul intervenției statului. 

3. Principiul satisfacerii nevoilor de bază. Sistemul de marketing ar 
trebui să-i servească atât pe consumatorii dezavantajati cât si pe 
cei bogați. Într-un sistem liber, unele categorii de consumatori, fără 
putere de cumpărare, pot fi lipsiţi de bunurile şi serviciile necesare, 
ceea ce le-ar afecta starea fizică sau psihologică. Sistemul de 
marketing ar trebui să sprijine iniţiativele econimce şi politice de 
soluţionare a acestei probleme. El ar trebui să depună eforturi de 
satisfacere a nevoilor de bază ale tuturor oamenilor, astfel încât 
fiecare să beneficieze într-o oarecare măsură de nivelul de trai pe 
care sistemul îl creează. 

4. Principiul eficientei economice. Pentru ca activitatea de 
marketing să fie eficientă, sistemul are nevoie de concurenţă. O 
piață deschisă creează condiţii pentru existența concurentei, 
circulația liberă a bunurilor, libertatea informaţiei şi informarea 
cumpărătorilor. Toate aceste lucruri fac o piaţă eficientă. Pentru a 
obține profituri, firmele trebuie să fie atente la costurile lor şi sa 
creeze produse, să practice preţuri şi să aplice programe de 
marketing care să satisfacă evoile cumpărătorului. 

5. Principiul inovației. Sistemul de marketing încurajează inovaţia 
autentică cu scopul de a reduce costurile de producţie si distribuţie 
şi de a crea noi produse care să satisfacă nevoile în continuă 
schimbare a consumatorilor. 

6. Principiul educării şi informării consumatorului. Informarea 
este necesară mai ales atunci când produsele se confundă din 
cauza numărului mare şi a afirmațiilor contracdictorii cu privire la 
acestea. 

7. Principiul protecției consumatorului. Educarea şi informarea 
consumatorului nu pot rezolva întreaga problemă a protecţiei 
acestetuia. Sistemul de marketing trebuie să ofere consumatorilor 
şi protectia necesară. Produsele de azi sunt atăt de complexe încât 
chiar şi cei mai informaţi consumatori nu le pot evalua cu deplină 
certitudine. Ei nu ştiu dacă u telefon mobil produce radiatii care 
cauzează cancerul, dacă o maşină nouă are defcte la sistemul de 
siguranță, sau dacă un nou medicament are efecte escundare 
periculoase. Un organism guvernamental trebuie să verifice şi să 
aprecieze gradul de sigurantă al diferitelor produse alimentare, 
jucării, aparate electrocasnice, maşini si construcții. 

Publicitatea este unul dintre instrumentele de marketing utilizate de 
către întreprinderi pentru a atrage atenţia consumatorilor şi pentru a-si vinde 
produsele sau serviciile. Multi specialişti consideră publicitatea esențialmente 
o activitate sănătoasă din punct de vedere moral: prin funcţia sa de informare 
ea asigură o mare libertate de alegere pentru cumpărător şi, totodată, 
impune ofertantului o atitudine activă pe piaţă, pentru a face fata concurenţei. 
Pe de altă parte, creşterea rolului reclamei în activitatea firmei, 
perfecționarea tehnicilor şi instrumentelor promoţionale au adus în discuţie 
posibilitatea ca efectul reclamei asupra cumpărătorului să se transforme din 
„influenţă normală” în manipulare. Din punct de vedere etic, funcţia de 
informare a publicităţii ridică unele întrebări legate de modul în care aceste 
informaţii „forțează mâna consumatorului”, de modul în care îşi selectează 

acele informaţii care să convingă, sau de modul în care pot fi prezentate 
avantajele produselor lor. 

Cele mai grave acuzaţii care se aduc publicităţii , nu în întegul său, 
dar în numeroase cazuri, sunt:“ 

e  Înşelăciunea -- publicitatea nu ar trebui să fie nesinceră si 
înşelătoare , ci ar trebui să ofere informații utile clienţilor; totuşi, 
adeseori, faptele sunt prezentate fractionat, ceea ce induce în 
eroare, sau chiar fals, se exagerează unele calităţi ale produselor, 
se fac afirmaţii ambigue sau care nu pot fi susținute în realitate, 
toate acestae fiinfd de fapt înşelăciuni; 

ο Manipularea - unele dispute recente asupra publicităţii au 
evidenţiat faptul că tot ceea ce înseamnă conținut în publicitate 
poate afecta autonomia individului; multi critici consideră reclamele 
manipulatoare, deoarece leagă, sugestiv, produsul de dorinte 
necunoscute. 

ο iritarea — multi oameni consideră că numul tot mai mare de 
încercări brutale de a li se vinde ceva este o adevărată pacoste; 

e Violarea intimititatii persoanei — se pare ca de fiecare dată cand 
consumatorii comandă produse prin poştă sau prin telefon, solicită 
o carte sau un abonament la o revistă, numele, adresa si 
comportamentul de cumpărare sunt înregistrate imediat în baza de 
date a unei firme de publicitate; 

ο Comparatiile cu mărcile de produse concurente -- nu sunt 
reglementate strict în toate ţările, ceea ce permite adeseori 
folosirea acestor practici neetice; 

ο  Aluziile de natură sexuală — sunt considerate ofensatoare pentru 
multe categorii de populaţie, la fel ca şi accentuarea violentei în 
spoturile publicitare; 

e Crearea unei nevoi artificiale — profesionistii publicităţii nu pot 
nega faptul că ei încearcă să creeze consumatorilor o insatisfactie 
fata de produsele sau serviciile pe care le folosesc în acel moment 
şi că ei încearcă să vândă clienţilor bunuri de care ei nu au 
neapărat nevoie, dar pe care le-ar putea dori; 

e  Inducerea unei anumite stări de nelinişte în rândul oamenilor, 
fata de diferite probleme cum ar fi mirosul corpului, cariile dentare, 
lipsa încrederii în sine etc.; de exemplu, vânzătorii de polite de 
asigurare trebuie să exploateze anxietatea pentru a-şi putea vinde 
asigurările de viata sau împotriva accidentelor; 

ο Unele efecte negative asupra copiilor — copiii sunt considerați 
cei mai vulnerabili în fata publicității; ei imită uşor comportamentele 
induse de publicitate şi se lasă foarte uşor influenţaţi de spoturile 
publicitare. 


Cu toate că rolul economic al publicității nu poate fi contestat, rolul său social 
a fost din ce în ce mai mult supus criticilor şi îndoielilor. Ea are o importanţă 
deosebită în stabilirea valorilor sociale, de aceea mesajele pe care le 
transmite ar trebui îndelung cântărite. 


87 Shaw, W., Barry, V. — Moral Issues in Business, Wadsworth Publishing Corp., Belmont, California, 

CAPITOLUL 7. ` 
CODURILE DE ETICA 


Codurile de etică reprezintă reflectarea sistemelor de valori şi au rolul 
de a directiona comportamentele umane individuale şi de grup. 

Începând cu anii '60, organizaţii mari din ţările industrializate au 
promovat coduri etice scrise, pe care le actualizează periodic, ţinând seama 
de dinamismul social şi economic. Ele sunt mecanisme care asigură 
aderarea tutoror companiilor la un minimum de condiţii de etică în afaceri. 
Respectarea acestor coduri de etică favorizează rezolvarea eficientă a 
numeroase probleme de discriminare, protecţia consumatorului sau a altor 
situații cu încărcătură morală. Acestea nu susțin numai interesul 
consumatorului, ci şi pe cel al întregii comunităţi de afaceri; desfăşurarea cu 
succes a afacerilor depinde de nivelul de încredere acordat de opinia publică. 
Dacă o firmă pierde această încredere, va întâmpina dificultăţi în a-şi vinde 
produsele. 

Pentru a fi efective, codurile de etică trebuie adoptate la nivelul întregii 
industrii. Altfel, o firmă care îşi instalează echipament nepoluant nu va deţine 
un avantaj competitiv atât timp cât celelalte firme de acelaşi profil nu vor 
avea aceeaşi initiativă, produsele sale fiind mai scumpe. Un cod de etică 
adoptat la nivelul întregii industrii ar trebui să elimine criticismul frecvent fata 
de codurile individuale ale companiilor. Adesea, reacţia publicului la codurile 
individuale este cinică, principalele acuze fiind că acestea sunt doar un 
simplu instrument pentru relaţii publice, deci pentru imbunatirea imaginii. 
Codurile la nivelul întregii industrii desemnate să protejeze legitimitatea 
afacerilor de acţiunile neetice ale concurenţilor nu mai pot fi interpretate în 
acelaşi sens; ele vor păstra încrederea opiniei publice.°® 

Importanța codurilor de etică ale organizaţiilor este dată de: 

e O mai mare implicare οἱ loialitate a conducerii şi salariaților, printr-o 
mai bună identificare personală cu obiectivele organizației; 

e O mai riguroasă selecţie, formare şi promovare a personalului, 
datorată formulării mai clare a valorilor firmei; 

ο O mai mare încredere şi o mai bună cooperare, odată ce munca în 
echipă şi iniţiativele personale se îndreaptă mai ales către interesul 
general şi mai putin către cel al departamentului; 

e Facilitarea luării unor decizii speciale în care dreptatea, eficienţa si 
nediscriminarea sunt bazele unui sistem de valori acceptate de către 
organizație; 

e Facilitarea luării deciziilor de rutină, sistemul de valori şi norme de 
conduită al organizaţiei ajutând membri săi în desfăşurarea muncii de 
zi cu zi şi în luarea oricărei decizii. 

Existenţa unui cod etic al organizaţiei nu este însă o garanţie că angajaţii se 
vor comporta etic, dar poate reflecta un anumit grad de cultură 
organizaţională în ceea ce priveşte aprecierea şi recompensarea unui astfel 
de comportament etic. 

Unele coduri sunt doar ceva mai mult decât o politică generală a 
companiei, încercând să dea „un ton” pentru comportamentul etic al 
angajaţilor. Altele furnizează reguli detaliate pentru a stabili un comportament 
corespunzător în cadrul întâlnirilor de afaceri şi stabilesc procedurile exacte 
pentru observarea şi recompensarea unui astfel de comportament. 

